sagorsarker/bangla-wikipedia huggingface dataset:
অস্ট্রেলিয়া জাতীয় ফুটবল দল

অস্ট্রেলিয়া জাতীয় ফুটবল দল () হচ্ছে আন্তর্জাতিক ফুটবলে অস্ট্রেলিয়ার প্রতিনিধিত্বকারী পুরুষদের জাতীয় দল, যার সকল কার্যক্রম অস্ট্রেলিয়ার ফুটবলের সর্বোচ্চ নিয়ন্ত্রক সংস্থা অস্ট্রেলিয়া ফুটবল ফেডারেশন দ্বারা নিয়ন্ত্রিত হয়। এই দলটি ১৯৬৩ সাল হতে ফুটবলের সর্বোচ্চ সংস্থা ফিফার এবং ২০০৬ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯২২ সালের ১৭ই জুন তারিখে, অস্ট্রেলিয়া প্রথমবারের মতো আন্তর্জাতিক খেলায় অংশগ্রহণ করেছে; নিউজিল্যান্ডের ডুনেডিনে অনুষ্ঠিত উক্ত ম্যাচে অস্ট্রেলিয়া নিউজিল্যান্ডের কাছে ৩–১ গোলের ব্যবধানে পরাজিত হয়েছে।
"সকারুস" নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় অস্ট্রেলিয়ার সিডনিতে অবস্থিত। বর্তমানে এই দলের ম্যানেজারের দায়িত্ব পালন করছেন গ্রাহান আর্নল্ড।
অস্ট্রেলিয়া এপর্যন্ত ৫ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০০৬ ফিফা বিশ্বকাপের ১৬ দলের পর্বে পৌঁছানো, যেখানে তারা ইতালির কাছে ১–০ গোলের ব্যবধানে পরাজিত হয়েছে। অন্যদিকে, এএফসি এশিয়ান কাপে অস্ট্রেলিয়া অন্যতম সফল দল, যেখানে তারা ১টি (২০১৫) শিরোপা জয়লাভ করেছে। এছাড়াও, অস্ট্রেলিয়া ১৯৯৭ ফিফা কনফেডারেশন্স কাপে রানার-আপ হয়েছে।
মার্ক শোয়ার্টসার, টিম কেহিল, লুকাস নিল, জর্জ স্মিথ এবং ড্যামিয়েন মোরির মতো খেলোয়াড়গণ অস্ট্রেলিয়ার জার্সি গায়ে মাঠ কাঁপিয়েছেন।
ফিফা বিশ্ব র‌্যাঙ্কিংয়ে, ২০০৯ সালের সেপ্টেম্বর মাসে প্রকাশিত র‌্যাঙ্কিংয়ে অস্ট্রেলিয়া তাদের ইতিহাসে সর্বোচ্চ অবস্থান (১৪তম) অর্জন করে এবং ২০১৪ সালের নভেম্বর মাসে প্রকাশিত র‌্যাঙ্কিংয়ে তারা ১০২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে অস্ট্রেলিয়ার সর্বোচ্চ অবস্থান হচ্ছে ৯ম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ৭৫। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
কম্পটন-মিলার পদক

কম্পটন-মিলার পদক ইংল্যান্ডে অনুষ্ঠিত ২০০৫ সালের অ্যাশেজ সিরিজের সেরা খেলোয়াড়ের পরিবর্তে প্রবর্তিত পুরস্কার। ইসিবি ও ক্রিকেট অস্ট্রেলিয়া কর্তৃপক্ষ যৌথভাবে অ্যাশেজ সিরিজের জন্য দুই মহান ক্রিকেটার - বিখ্যাত ইংরেজ ব্যাটসম্যান ডেনিস কম্পটন ও অস্ট্রেলিয়ার সেরা অল-রাউন্ডার কিথ মিলারের সাথে তাঁর বন্ধুত্বপূর্ণ সম্পর্ক এবং প্রতিপক্ষের ভূমিকাকে মর্যাদা দিতেই এ নামকরণ করে। ইংল্যান্ড এবং ওয়েলস ক্রিকেট বোর্ডের প্রধান নির্বাহী ডেভিড কোলিয়ারের মতে, ডেনিস কম্পটন যুদ্ধ-পরবর্তীকালে আদর্শ হয়ে রয়েছেন। তিনি জীবনের প্রতি ভালোবাসা ও প্রাণোচ্ছল জীবনে পরিপূর্ণ ছিলেন। তিনি তাঁর ধ্যান-ধারণা কিথ মিলারের সাথে ভাগাভাগি করতেন। তারা কেবলমাত্র চীরপ্রতিদ্বন্দ্বীই ছিলেন না, বরং ভালো বন্ধুও ছিলেন।
নতুন এ পদকটি ২০০৫ সালের অ্যাশেজ সিরিজের প্রথম টেস্ট শুরু হবার পূর্ব মুহুর্তে ঘোষিত হয়। কিথ মিলারের বিধবা পত্নী ম্যারি চালম্যান এবং কম্পটনের সন্তান রিচার্ড কম্পটন এ পুরস্কারের নামকরণের জন্য আমন্ত্রিত হন। ইংল্যান্ড ক্রিকেট দলের অধিনায়ক মাইকেল ভন এবং অস্ট্রেলিয়া ক্রিকেট দলের অধিনায়ক রিকি পন্টিং এ সময় উপস্থিত ছিলেন।
ফক্স মুভিজ প্রিমিয়াম

ফক্স মুভিজ প্রিমিয়াম হল ফক্স ইন্টারন্যাশনাল চ্যানেল মালিকানাধীন একটি এশিয়ান সিনেমার চ্যানেল যা ২১ শতক ফক্স এর অধীনস্থ একটি সহায়ক চ্যানেল হিসেবে সম্প্রচারিত হয়ে থাকে।
২০১২ সালের ১লা জানুয়ারী তারিখে, স্টার মুভিজ থেকে নতুন নাম পরিবর্তন করে ফক্স মুভিজ প্রিমিয়াম নাম রাখেন এবং হংকং ও নির্বাচিত এশিয়ান দক্ষিণপূর্ব দেশগূলোতে চ্যানেলটি পাওয়া যায়। ভারতে, চীন, ভিয়েতনাম, মধ্য প্রাচ্য, তাইওয়ান ও ফিলিপাইন (শুধুমাত্র এসডি), স্টার মুভিজ ব্র্যান্ড থাকবে।
নিম্নলিখিত অনুষ্ঠানমালা অতীতে এবং বর্তমান ফক্স মুভিজ প্রিমিয়াম চ্যানেলে দেখানো হয়েছে তার একটি তালিকা।
তুজুক ই তৈমুরী

তুজুক ই তৈমুরী (তথা ”মালফুযাত-ই তিমুরি” : ইং Malfuzat-i Timuri) সম্রাট তৈমুর রচিত আত্মজীবনীমূলক ঐতিহাসিক গ্রন্থ। সম্রাটের নির্দেশে তারই নিকট থেকে প্রয়োজনীয় তথ্য-উপাত্ত নিয়ে বিজ্ঞ ও জ্ঞানী ব্যক্তিদের দিয়ে এই গ্রন্থ রচনা করা হয়েছিল। এই গ্রন্থে সম্রাটের সাত বছর বয়স থেকে জীবনের শেষ দিন পর্যন্ত বর্ণিত আছে। যেমন সর্বশেষে লেখা আছেঃ 
সম্রাট তৈমুরের-এর আমলে গ্রন্থটি চাগতাই তুর্কী ভাষায় রচিত। ইয়েমেন থেকে বইটি সংগ্রহের পর এটি ফার্সী ভাষায় অনুবাদ করেন আবু তালেব হোসেইনী। মোঘল সম্রাট শাহজাহানের আমলে এটি দ্বিতীয় দফা ফার্সিতে অনুবাদ করা হয়। এবার অনুবাদ করেন মোহাম্মদ আফজল বোখারী। এটি ইংরেজি ভাষায় অনুবাদ করেন চার্লস স্টুয়ার্ট।
ইংরেজি অনুবাদের প্রচ্ছদে লেখা আছে:
সোমলতা আচার্য্য চৌধুরী

সোমলতা আচার্য্য চৌধুরী (ইংরেজি:Somlata Acharyya Chowdhury) ভারতের পশ্চিমবঙ্গের একজন বাঙালি গায়িকা। তিনি টলিউড চলচ্চিত্রে নেপথ্য গায়িকা এবং এছাড়াও তার নিজের একক অ্যালবাম আছে। তিনি কলকাতার আশুতোষ কলেজে মনোবিজ্ঞান বিভাগে একজন গেস্ট লেকচারার হিসেবে শিক্ষকতা করছেন।
১১ই ফেব্রুয়ারি সোমলতা ভারতের পশ্চিমবঙ্গ রাজ্যের কলকাতা শহরে একটি পূর্ববঙ্গীয় জমিদার পরিবারে জন্মগ্রহণ করেন। তার মায়ের পৈতৃক বাড়ি নোয়াখালী জেলায় ছিল। তার পিতা শ্যামল আচার্য্য চৌধুরী ময়মনসিংহের মুক্তাগাছার আচার্য্য জমিদার পরিবারের বংশধর। তিনি নয় বছর বয়স থেকে পণ্ডিত বিরেশ রায় এর অধীনে ভারতীয় শাস্ত্রীয় সঙ্গীতে প্রশিক্ষণ নেন।
গায়িকা হওয়া ছাড়াও তিনি একজন মনোবিদ।সোমলতা এবং তার ব্যান্ড সোমলতা এবং এসেস সঙ্গে মঞ্চে অনুষ্ঠান সঞ্চালনা করেন। সোমলতা ২০০৭ সালে "পারফেক্ট ওমেন" চলচ্চিত্রের জন্য তার প্রথম প্লেব্যাক করেছিলেন।
পিটিভি স্পোর্টস

পিটিভি স্পোর্টস হল ২৪ ঘণ্টাব্যাপী সম্প্রচারিত পাকিস্তানের ক্রীড়া চ্যানেল যেটি পাকিস্তান টেলিভিসন কর্পোরেশন মালিকানাধীন এটি চ্যানেল। পিটিভি স্পোর্টস ২০১২ সালের ১৪ জানুয়ারি তারিখে চালু করা হয়েছিল। এটির পরিক্ষামুলক সম্প্রচার এশিয়া স্যাট নেটওয়ার্ক এর মাধ্যমে ২০১১ সালের ডিসেম্বর শুরে হয়েছিল। এটি একটি রাষ্ট্রীয় মালিকানাধীন চ্যানেল। পিটিভি স্পোর্টস এর জন্মলগ্ন থেকে শুরু করে আজ অবধি অনেকগুলো ক্রীড়া অনুষ্ঠান সম্প্রচার করেছে। এছাড়াও এটি ক্রিকেট, টেনিস, হকি এবং ফুটবল এর মত অনেক ক্রীড়া অনুষ্ঠান সম্প্রচারের অধিকার লাভ করেছে। পাকিস্তানে এই চ্যানেলটির দর্শকসংখ্যা অনেক বেশি এবং এটি এ্যান্টেনার মাধ্যমে দেখা যায়।
পিটিভি স্পোর্টস ২০১৬ সাল পর্যন্ত পাকিস্তানের সকল ক্রিকেট ম্যাচ সরাসরি দেখানোর অধিকার রয়েছে। এছাড়াও পিটিভি ২০১৬ সালের অলিম্পিক এবং ২০১৬ সাল পর্যন্ত আইসিসির প্রধান প্রতিযোগিতামলক খেলাগুলো সম্প্রচার করবে। পিটিভি স্পোর্টস এফআইএইচ নারী এবং পুরুষ উভয় সকল খেলার স্বত্ত্ব লাভ করেছে।
হার্ভার্ড স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্সেস

হার্ভার্ড স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্সেস হার্ভার্ড বিশ্ববিদ্যালয় এর ফ্যাকাল্টি অব আর্টস অ্যান্ড সায়েন্সেস এর একটি স্কুল, যেটি প্রকৌশল, ফলিত বিজ্ঞান ও প্রযুক্তিতে হার্ভার্ডের শিক্ষা ও গবেষণা প্রচেষ্টাকে যুক্ত করে।
হার্ভার্ডে প্রকৌশল ও ফলিত বিজ্ঞান এর সূচনা ঘটে ১৮৪৭ সালে লরেন্স সায়েন্টিফিক স্কুল প্রতিষ্ঠার মাধ্যমে। ২০০৭ সালের ফেব্রুয়ারিতে এর নাম পরিবর্তন করে রাখা হয় হার্ভার্ড স্কুল অব ইঞ্জিনিয়ারিং অ্যান্ড অ্যাপ্লায়েড সায়েন্সেস।
উপস্নাতকেরা কম্পিউটার বিজ্ঞান (ব্যাচেলর অব আর্টস এবং সেকেন্ডারি ফিল্ড হিসেবে), ইঞ্জিনিয়ারিং সায়েন্সেস (ব্যাচেলর অব আর্টস এবং ব্যাচেলর অব সায়েন্স, দুটিই এবিইটি দ্বারা অ্যাক্রেডিটেড) এবং ফলিত গণিতে (ব্যাচেলর অব আর্টস এবং সেকেন্ডারি ফিল্ড হিসেবে) ডিগ্রি নিতে পারে। 
উপস্নাতক পর্যায়ে এই ডিভিশনটি ফলিত গণিত, ফলিত পদার্থবিজ্ঞান, বায়োইঞ্জিনিয়ারিং, রাসায়নিক প্রকৌশল, কম্পিউটার বিজ্ঞান, তড়িৎ প্রকৌশল, পরিবেশ বিজ্ঞান ও প্রকৌশল, যন্ত্র প্রকৌশলে মাস্টার অব সায়েন্স, মাস্টার অব ইঞ্জিনিয়ারিং এবং পিএইচডি প্রদান করে।
ল্দান-মা-র্ত্সে-মাং

ল্দান-মা-র্ত্সে-মাং () (জন্ম- ৭৫০ খ্রিষ্টাব্দ) পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।
ল্দান-মা-র্ত্সে-মাং তিব্বতের খাম্স অঞ্চলে ল্দান-মা নামক স্থানে জন্মগ্রহণ করেন। তিনি তিব্বতী লিপির সুন্দর নকশা তৈরী করেন এবং শান্তরক্ষিতের তত্ত্বাবধানে বিনয়, অভিধর্ম ও সূত্র বিষয়ক সংস্কৃত গ্রন্থগুলির তিব্বতীতে অনুবাদ করেন। তার অন্যতম বিখ্যাত রচনাটির নাম ব্দে-গ্শেগ্স-'দুস-পা () যা পরবর্তীকালে ন্যাং-রাল-ন্যি-মা-'ওদ-জের খুঁজে বের করেন।
পিটিভি ন্যাশনাল

পিটিভি ন্যাশনাল হল ২৪ ঘণ্টাব্যাপি পাকিস্তানের আঞ্চলিক ভাষায় সম্প্রচারিত স্যাটেলাইট চ্যানেল।
পিটিভি ন্যাশনাল পাকিস্তানের চারটির প্রদেশের মানুষের মধ্যে সততা এবং সাদৃশ্যর ধারণা তৈরি করতে অনন্য দৃষ্টি নিয়ে চ্যানেলটি গঠন করা হয়। এটির দর্শকসংখ্যা শুধু পাকিস্তান জুড়ে নয় বরং সারা বিশ্বে এটা দেখা যায় এবং প্রশংসা লাভ করেছে। চ্যানেলটিতে "সরাসরি সম্প্রচারিত অনুষ্ঠান" গুলোতে দর্শকদের অংশগ্রহণের সুযোগ থাকে। ট্রান্সমিশন চারটি অংশে ভাগ করা উপস্থাপন করা হয়েছে এবং পাকিস্তানে সব আঞ্চলিক ভাষায় অগ্রগতি সাধন করা হয়েছে যেমন সিন্ধি, সারাইকি, পাঞ্জাবি, পশতু, এবং বলোছি।
জোসায়া উইলার্ড গিবস

জোসায়া উইলার্ড গিবস () একজন মার্কিন বিজ্ঞানী যিনি পদার্থবিজ্ঞান, রসায়ন ও গণিতে তাত্ত্বিক অবদান রেখেছেন। গিবস মার্কিন যুক্তরাষ্ট্রের প্রকৌশলে প্রথম ডক্টরেট ডিগ্রির অধিকারী। তিনি ১৮৭১ থেকে তার মৃত্যু পর্যন্ত ইয়েল বিশ্ববিদ্যালয়ের গাণিতিক পদার্থবিজ্ঞানের অধ্যাপক ছিলেন। গাণিতিক পদার্থবিজ্ঞানে তার অবদানের জন্য তিনি ১৯০১ সালে রয়েল সোসাইটি থেকে কপলি পদক লাভ করেন।
গিবস ১৮৩৯ সালের ১১ই ফেব্রুয়ারি জন্মগ্রহণ করেন। তিনি ১৮৫৪ সালে ইয়েল কলেজে ভর্তি হন এবং ১৮৫৮ সালে স্নাতক হন। তিনি ১৮৬৩ সালে পিএইচডি ডিগ্রি লাভ করেন।
র্গ্যাল-বা'ই-ব্লো-গ্রোস

র্গ্যাল-বা'ই-ব্লো-গ্রোস () (জন্ম- ৮০০ খ্রিষ্টাব্দ) পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।
ল্দান-মা-র্ত্সে-মাং তিব্বতে 'ব্রে পরিবারগোষ্টীতে জন্মগ্রহণ করেন। তিনি তিব্বত সম্রাট খ্রি-স্রোং-ল্দে-ব্ত্সানের প্রশাসনিক কর্মুচারী ছিলেন। তিনি ভারতে হুঙ্কার নামক এক বৌদ্ধ সাধকের নিকট দীক্ষা নেন। পরবর্তীকালে তিনি পদ্মসম্ভবের পঁচিশজন প্রধান শিষ্যের মধ্যে একজন হন।
লাং-গ্রো-দ্কোন-ম্ছোগ-'ব্যুং-গ্নাস

লাং-গ্রো-দ্কোন-ম্ছোগ-'ব্যুং-গ্নাস () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।
লাং-গ্রো-দ্কোন-ম্ছোগ-'ব্যুং-গ্নাস মধ্য তিব্বতের গ্যাস-রু-ব্যাং-র্তা-নাগ () নামক স্থানে জন্মগ্রহণ করেন। তিনি তিব্বত সম্রাট খ্রি-স্রোং-ল্দে-ব্ত্সানের একজন গুরুত্বপূর্ণ মন্ত্রী ছিলেন। পরবর্তীকালে তিনি পদ্মসম্ভবের শিষ্যত্ব গ্রহণ করেন।
পুশ-আপ

পুশ আপ হল একটি অতি পরিচিত সরঞ্জামবিহীন শরীরচর্চা যেখানে প্রন পজিশন বা উপুড় হয়ে শুয়ে থাকা অবস্থায় দুই হাত বা বাহুর উপর ভর করে শরীর ওঠানামা করা হয়। প্রচলিত বাংলায় এটি বুক ডাউন নামে পরিচিত। পূর্বে একে ফ্লোর ডিপ নামে অভিহিত করা হত।
অতীতে এটির ওঠানামাকে "ফ্লোর ডিপ" বলা হত।
আমেরিকান ইংরেজি ভাষায় এই শব্দটি প্রথম আনুমানিক ১৯০৫ থেকে ১৯১০ সালের মধ্যবর্তী সময়ে ব্যবহৃত হয় এবং ব্রিটিশ ইংরেজিতে প্রেস-আপ নামে প্রথম ১৯২৮ সালে ব্যবহৃত হয়।
এই ব্যায়ামে মূলত বুক,বাহু এবং কাঁধের পেশী ব্যবহৃত হয়।তবে এই পেশীগুলোর সঙ্গে সংযুক্ত অন্যান্য পেশীগুলোও স্বভাবত স্বল্পভাবে ব্যবহৃত হয়| সেনাবাহিনীর নবীন সদস্যগণ প্রায়শই তাঁদের শারীরিক প্রশিক্ষণের অংশ হিসেবে এই ব্যায়ামটি করে থাকেন|
পুশআপের সময় শরীর মেঝে থেকে উপরে ওঠানো এবং বুক ও পেটের সাথে পা একই সরলরেখায় রাখার কারণে রেক্টাস অ্যাবডোমিনিস এবং ট্রান্সভারসাস এবডোমিনিস পেশীদ্বয় বারংবার ক্রমাগত সংকুচিত হয়|
লা-সুম-র্গ্যাল-বা-ব্যাং-ছুব

লা-সুম-র্গ্যাল-বা-ব্যাং-ছুব () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।
লাং-গ্রো-দ্কোন-ম্ছোগ-'ব্যুং-গ্নাস শান্তরক্ষিত দ্বারা দীক্ষাপ্রাপ্ত প্রথম সাতজন তিব্বতীদের মধ্যে একজন ছিলেন। তিনি পদ্মসম্ভবের পঁচিশজন প্রধান শিষ্যের মধ্যেও একজন। তিনি বেশ কিছু সংস্কৃত গ্রন্থের তিব্বতী অনুবাদ করেন। নাম-ম্খাই-স্ন্যিং-পোর সঙ্গে তিনি তিব্বত সম্রাট খ্রি-স্রোং-ল্দে-ব্ত্সানের স্ত্রী ও পদ্মসম্ভবের ধর্মসঙ্গিনী য়ে-শেস-ম্ত্শো-র্গ্যালের জীবনী রচনা করেন।
র্দো-র্জে-ব্দুদ-'জোম্স

র্দো-র্জে-ব্দুদ-'জোম্স () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।
র্দো-র্জে-ব্দুদ-'জোম্স তিব্বতের গ্ত্সাং-রোং () নামক স্থানে স্না-নাম () পরিবারগোষ্ঠীতে জন্মগ্রহণ করেন। তিনি কম বয়সে তিব্বত সম্রাট খ্রি-স্রোং-ল্দে-ব্ত্সানের অধীনে মন্ত্রীত্ব লাভ করেন। ও-র্গ্যান-গ্লিং-পা রচিত পাদ-মা-ব্কা'-থাং () নামক পদ্মসম্ভবের জীবনীতে উল্লেখ রয়েছে যে, পদ্মসম্ভবকে তিব্বত আনতে যে দল ভারত গিয়েছিল, র্দো-র্জে-ব্দুদ-'জোম্স সেই দলের সদস্য ছিলেন। পরবর্তীকালে পদ্মসম্ভব তাকে দীক্ষা দেন এবং তিনি দ্পাল-গ্যি-দ্বাং-ফ্যুং নামক পদ্মসম্ভবের অন্যতম এক প্রধান শিষ্যের শিষ্যত্বও গ্রহণ করেন। শেষ জীবনে তিনি ব্রাগ-দ্মার-কে'উ-ত্শাং () নামক স্থানে সাধনায় লিপ্ত হন এবং বহু তন্ত্র তিব্বতীতে অনুবাদ করেন।
জ্ঞানকুমার

জ্ঞানকুমার বা য়ে-শেস-গ্ঝোন-নু () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।
জ্ঞানকুমার অষ্টম শতাব্দীর মধ্যভাগে তিব্বতের ইয়ার্লুং উপত্যকার 'ফোস () নামক স্থানে গ্ন্যাগ্স () পরিবারগোষ্ঠীতে জন্মগ্রহণ করেন। তার পিতান নাম ছিল স্তাগ-স্গ্রা-ল্হা-স্নাং () এবং মাতার নাম ছিল স্রু-ব্জা'-ম্গোন-স্ক্যিদ ()। তিনি শান্তরক্ষিত কর্তৃক দীক্ষাপ্রাপ্ত হন। পদ্মসম্ভব তাকে বজ্রামৃত মন্ডল ও ব্কা'-ব্র্গ্যাদ () সাধনা সম্বন্কীবং বিমলমিত্র তাকে বজ্রকীল সাধনা সম্বন্ধে শিক্ষা দান। তিব্বত সম্রাট খ্রি-স্রোং-ল্দে-ব্ত্সানের মৃত্যুর পর ত্শে-স্পোং-ব্জা' () নামক এক বৌদ্ধ ধর্ম বিরোধী রাণীর বিরোধিতায় তিনি রাজসভা থেকে বহিস্কৃত হন। জ্ঞানকুমার বিমলমিত্রকে গুহ্যগর্ভতন্ত্র অনুবাদে সহায়তা করেন। তিনি সোগ-পো-ল্হা-দ্পাল ও 'ও-ব্রান-দ্পাল-গ্যি-গ্ঝোন-নু () নামক তার দুই শিষ্যকে অতিযোগ তত্ত্ব সম্বন্ধে শিক্ষা দান করেন। এই দুই জন ছাড়া তার অপর ছয় প্রধান শিষ্য ছিলেন গ্ন্যান-ছেন-দ্পাল-ব্যাংস (), থাগ্স-ব্জাং-দ্পাল-গ্যি-র্দো-র্জে (), লাম-ম্ছোগ-দ্পাল-গ্যি-র্দো-র্জে (), দার-র্জে-দ্পাল-গ্যি-গ্রাগ্স-পা (), দ্রা-দ্পাল-গ্যি-স্ন্যিং-পো () এবং ল্হা-লুং-দ্পাল-গ্যি-র্দো-র্জে ()।
স্তাগ-স্গ্রা-ক্লু-খোং

স্তাগ-স্গ্রা-ক্লু-খোং () (মৃত্যু- ৭৮২ খ্রিষ্টাব্দ) তিব্বত সম্রাট খ্রি-স্রোং-ল্দে-ব্ত্সানের একজন বৌদ্ধ ধর্ম বিরোধী মন্ত্রী ছিলেন। তিনি লাসা শহরে পোতালা প্রাসাদের নিচে ঝোল গ্রামে অবস্থিত ঝোল-র্দো-রিংস ফ্যি-মা স্তম্ভটি নির্মাণ করেন।
তিব্বতের লাসা শহরে পোতালা প্রাসাদের নিচে ঝোল গ্রামে অবস্থিত ঝোল-র্দো-রিংস ফ্যি-মা স্তম্ভের দক্ষিণ দিকে উৎকীর্ণ লিপি থেকে জানা যায়, স্তাগ-স্গ্রা-ক্লু-খোং তিব্বত সম্রাট খ্রি-ল্দে-গ্ত্সুগ-ব্ত্সানের উপদেষ্টা মন্ত্রী ছিলেন। সম্রাট খ্রি-ল্দে-গ্ত্সুগ-ব্ত্সানের মৃত্যুর পর স্তাগ-স্গ্রা-ক্লু-খোং সম্রাট খ্রি-স্রোং-ল্দে-ব্ত্সানকে অবগত করেন যে তার পিতা সম্রাট খ্রি-ল্দে-গ্ত্সুগ-ব্ত্সানকে 'বাল-ল্দোং-ত্সাব () এবং র্লাং-ম্যেস-জিগ্স () নামক তার দুই মহামন্ত্রী হত্যা করেছিলেন। এরপর সম্রাট খ্রি-স্রোং-ল্দে-ব্ত্সান এই দুই মন্ত্রীকে শাস্তি দেন ও স্তাগ-স্গ্রা-ক্লু-খোংকে মন্ত্রীত্বদান করেন। এই লিপির শেষ ভাগ থেকে জানা যায় যে, ট্যাং সম্রাট পূর্বপ্রতিশ্রুত বার্ষিক কর দিতে অসম্মত হলে ৭৬৩ খ্রিষ্টাব্দে খ্রি-স্রোং-ল্দে-ব্ত্সান স্তাগ-স্গ্রা-ক্লু-খোংকে ট্যাং সাম্রাজ্যের বিরুদ্ধে সামরিক অভিযানের প্রধান সেনপাতি নির্বাচন করেন এবং তিনি তিব্বতী সৈন্যের সাহায্যে চ্যাং'আন অবরোধ ও অধিকার করেন। এই সফল অভিযানের পর তিব্বতীরা সাময়িকভাবে তিব্বত সম্রাট খ্রি-ল্দে-গ্ত্সুগ-ব্ত্সানের রাণী জিনচেং গোংঝুর এক আত্মীয়কে সেখানকার সম্রাট বানিয়ে দেন। এই লিপির অন্তিমভাগে স্তাগ-স্গ্রা-ক্লু-খোংকে সাম্রাজ্যের বিশ্বস্ত বলে বর্ণনা করা রয়েছে। এই স্তম্ভের পূর্ব দিকে উৎকীর্ণ লিপি থেকে জানা যায়, তাকে গৃহমন্ত্রী ও আইনমন্ত্রী হিসেবে নির্বাচিত করা হয়েছিল।
পুরাতন তিব্বতী বর্ষানুক্রমিক ইতিবৃত্ত গ্রন্থে ম্ছিম্স-র্গ্যাল-জিগ্স-শু-তেং () ও স্না-নাম-র্গ্যাল-ম্ত্শান-ল্হা-স্নাং () নামক তিব্বত সাম্রাজ্যের দুই উপদেষ্টার মধ্যবর্তী পদাধিকারী উপদেষ্টা হিসেবে স্তাগ-স্গ্রা-ক্লু-খোংয়ের নামের উল্লেখ করা আছে। ব্সাম-য়াস-ব্কা'-গ্ত্সিগ্স () গ্রন্থে ম্ছিম্স-র্গ্যাল-জিগ্স-শু-তেং () নামক উপদেষ্টার পরবর্তী পদাধিকারী হিসেবে তার উল্লেখ রয়েছে। কিন্তু জিউ ট্যাংশু গ্রন্থে ম্ছিম্স-র্গ্যাল-জিগ্স-শু-তেং () এবং স্না-নাম-র্গ্যাল-ম্ত্শান-ল্হা-স্নাং () এই দুই উপদেষ্টার সময়কালের মধ্যে স্তাগ-স্গ্রা-ক্লু-খোং নামক কারোর উল্লেখ নেই।
স্বা-ব্ঝেদ () গ্রন্থে ঙ্গান-লাম-র্তাগ-রা-ক্লু-গোং () নামক এক ব্যক্তির উল্লেখ রয়েছে, যিনি তিব্বত সম্রাট খ্রি-স্রোং-ল্দে-ব্ত্সানের দ্বারা তিব্বতীদের বৌদ্ধ ধর্মে ধর্মান্তরকরণকে বাধা দেওয়ার চেষ্টা করেছিলেন এবং বোন ধর্মাবলম্বী মা-ঝাং-খ্রোম-পা-স্ক্যেসকে সমর্থন করেছিলেন ()। সম-য়ে বৌদ্ধবিহার প্রতিষ্ঠার পর তিনি বোন ধর্মশাস্ত্রগুলিকে রক্ষা করতে সেগুলি লুকিয়ে রাখার জন্য একটি কালো স্তূপ নির্মাণ করেছিলেন এবং সর্বসমক্ষে বোন ধর্ম সমর্থন ও বৌদ্ধ ধর্মের বিরোধিতা করেছিলেন। এই কারণে সম্রাট খ্রি-স্রোং-ল্দে-ব্ত্সান তাকে উত্তর তিব্বতে নির্বাসিত করেন। স্বা-ব্ঝেদ গ্রন্থে বর্ণিত ঙ্গান-লাম-র্তাগ-রা-ক্লু-গোং এবং স্তাগ-স্গ্রা-ক্লু-খোং একই ব্যক্তি বলে মনে করা হয়। ব্স্গ্রাগ্স-পা-রিন-ছেন-গ্লিং-গ্রাগ্স () নামক বোনপন্থী গ্রন্থে এবং স্লে-লুং-ব্ঝাদ-পা'ই-র্দো-র্জে () দ্বারা রচিত সপ্তদশ শতকে রচিত মান-ঙ্গাগ-শ্রি-চান-স্বুব্স-গ্শিগ () গ্রন্থেও স্তাগ-স্গ্রা-ক্লু-খোংকে বোন ধর্মাবলম্বী বলে বর্ণনা করা হয়েছে।
হেনরি অ্যান্ড্রুজ বামস্টিড

হেনরি অ্যান্ড্রুজ বামস্টিড একজন মার্কিন পদার্থবিজ্ঞানী।
বামস্টিড ১৮৭০ সালের ১২ মার্চ জন্মগ্রহণ করেন। তিনি ১৮৯১ সালে ব্যাচেলর অব আর্টস ডিগ্রি লাভ করেন। তিনি ১৮৯৭ সালে ইয়েল বিশ্ববিদ্যালয় থেকে পিএইচডি ডিগ্রি অর্জন করেন। তিনি ১৮৯৩ সালে ইয়েল বিশ্ববিদ্যালয় এর শেফিল্ড সায়েন্টিফিক স্কুল এ প্রশিক্ষক হিসেবে যোগদান করেন। তিনি ১৯০০ সালে সহকারী অধ্যাপক পদে উন্নীত হন।
এইতো প্রেম

এইতো প্রেম হচ্ছে ২০১৫ সালে মুক্তিপ্রাপ্ত একটি বাংলাদেশী প্রণয়ধর্মী মুক্তিযুদ্ধভিত্তিক নাট্য চলচ্চিত্র। চলচ্চিত্রটির কাহিনী, চিত্রনাট্য, সংলাপ, গীত রচনা ও পরিচালনা করেছেন সোহেল আরমান। চলচ্চিত্রটিতে প্রধান চরিত্রে অভিনয় করেছেন শাকিব খান ও আফসানা আরা বিন্দু। এছাড়াও শহীদুজ্জামান সেলিম, অমিত হাসান, সৈয়দ হাসান ইমাম, রামেন্দু মজুমদার ও আফরোজা বানু সহ অন্যান্যরা বিভিন্ন গুরুত্বপূর্ণ ভূমিকায় অভিনয় করেছেন। চলচ্চিত্রটির সুর ও সঙ্গীতায়োজন করেছেন হাবিব ওয়াহিদ।
একজন হিন্দু পুরোহিতের মেয়ে মাধবী (আফসানা আরা বিন্দু)। তাকে ভালোবাসে একই গ্রামের স্কুলশিক্ষকের ছেলে সূর্য (শাকিব খান)। মাধবীও একসময় সূর্যকে ভালোবেসে ফেলে। এরই মধ্যে একদিন গ্রামে ঢোকে পাকিস্তানি বাহিনী। এক দিকে দেশ বাঁচানোর যুদ্ধ, অন্য দিকে এক জোড়া মনের যুদ্ধ। পাকিস্তানি বাহিনী সূর্যর বাবা-মা-বোনকে হত্যা করে। দেশকে শত্রুমুক্ত করতে মাধবীকে রেখে ছেলেটি চলে যায় যুদ্ধ করতে।
২০০৯ সালে পরিচালক সোহেল আরমান এফডিসিতে শাকিব খান মাত্র কয়েক মিনেটের কাহিনী শোনে এই চলচ্চিত্রে অভিনয়ের সম্মতি দেন। পরিচালক সোহেল আরমান বলেন, ‘‘আমার মনে আছে, মাত্র কয়েক মিনিটের জন্য কাহিনী শোনার জন্য এসেছিলেন শাকিব। কাহিনী শোনার পর কিছুক্ষণ পরপর তার মুখ থেকে বেরিয়ে এলো- ‘তারপর!’ এদিকে কাজের তাড়া দিতে অনেকে ডাকলেও শাকিব তাদেরকে গাড়ির ভেতর থেকেই ইশারায় জানিয়ে দেন- ‘আসছি। পুরো গল্প শোনার পর সূর্য ডুবে যাচ্ছিলো। গল্পটা শেষ হতেই শাকিবের চোখ ছলছল করলো। তার সময় পাওয়া অনেক মুশকিল ছিলো তখন। তবুও শাকিব বললেন, ‘ছবিটিতে কাজ করতে চাই।’’
একই সময়ে আফসানা আরা বিন্দু খিজির হায়াত খানের জাগো চলচ্চিত্রের চিত্রায়ণ চলাকালে এই চলচ্চিত্রের জন্য চুক্তিবদ্ধ হন।
২০০৯ সালের নভেম্বরে চলচ্চিত্রটির নির্মাণকাজ শুরু হয়। এরপর ২০১০ সালে মানিকগঞ্জের কৈরি গ্রামের এই চলচ্চিত্রের প্রথম দৃশ্যায়ন শুরু হয়। যেখানে অংশ নেন এর প্রধান অভিনেতা শাকিব খান ও আফসানা আরা বিন্দু। বালিয়াটি প্রাসাদ, হরিরামপুরের হরিণারচরে এই চলচ্চিত্রের উল্লেখযোগ্য দৃশ্যধারণের কাজ করা হয়। ২০১২ সালের ৮ নভেম্বর চলচ্চিত্রের দৃশ্যধারণের কাজ সম্পন্ন হয়।
"এইতো প্রেম" চলচ্চিত্রের সুর ও সংগীতায়োজন করেছেন হাবিব ওয়াহিদ এবং আবহসংগীত রচনা করেছেন অদিত রহমান। চলচ্চিত্রটিতে মোট সাতটি গান সংযুক্ত করা হয়েছে এবং এর সবকটি গানেরই গীত রচনা সোহেল আরমান। হাবিব ওয়াহিদ প্রায় নয় মাস সময় নিয়ে সকল গানের সঙ্গীত আয়োজন করেছিলেন। ২০০৯ সালের শেষার্ধে গানগুলো অডিও আকারে সঙ্গীতা মিউজিকের ব্যানারে প্রকাশ করা হয়। প্রায় সব গানই সমালোচকদের দ্বারা প্রশংসিত হয়।
২০১৩ সালের বিজয় দিবস উপলক্ষে চলচ্চিত্রটি মুক্তির পরিকল্পনা থাকলেও, পরবর্তীতে নানা কারণে আর মুক্তি দেয়া হয়। পরে ২০১৫ সালের ১৩ মার্চ চলচ্চিত্রটি বাংলাদেশের ১১২টি প্রেক্ষাগৃহে মুক্তি পায়।
২০১৩ সালের ১৪ মার্চ বাংলাদেশ জাতীয় জাদুঘরের উদ্যোগে চলচ্চিত্রটির বিশেষ প্রর্দশনী করা হয়। এই প্রর্দশনীতে উপস্থিত ছিলেন তৎকালীন তথ্যমন্ত্রী হাসানুল হক ইনু, মুক্তিযুদ্ধবিষয়ক মন্ত্রী আ. ক. ম. মোজাম্মেল হক, সংস্কৃতি বিষয়ক মন্ত্রী আসাদুজ্জামান নূর ও মির্জা আজম এমপি।
২০১৫ সালে চলচ্চিত্রটি জি-সিরিজের ব্যানারে ডিভিডি আকারে প্রকাশ পায়।
শরীর উষ্ণ করা

ওয়ার্ম আপ বা ওয়ার্মিং আপ বা শরীর উষ্ণ করা কোন কাজ বা অনুশীলন শুরু করার আগে করা হয়। শারীরবিদ, গায়ক, নৃত্যশিল্পী প্রভৃতি পেশাকর্মীরা সংশ্লিষ্ট অঙ্গ বা পেশী স্ট্রেচিং করার পূর্বে এটি করে থাকেন।
ওয়ার্ম আপ সাধারণত শারীরিক বেয়াম, সন্ধির বেয়াম ও স্ট্রেচিংয়ের জন্য শরীরকে স্বতস্ফূর্তভাবে গতিশীল করে। ওয়ার্ম আপ শরীরকে এমন এক অবস্থানে নিয়ে যায় যেখানে শরীর একটি দক্ষ ও দ্রুত কর্মপদক্ষেপের জন্য সহজেই নিরাপদভাবে স্নায়বিক সাড়া প্রদান করে। ওয়ার্ম আপ হাটুর পেশিকে মজবুত করে ফলে হাটুর ইনজুরির পরিমাণ কমায়। দীর্ঘ ওয়ার্ম আপের ফলে ফুটবলসহ বিভিন্ন খেলাধূলায় সার্বিকভাবে ইনজুরি কম হয়।
ওয়ার্ম আপের ফলে তাৎক্ষণিকভাবে নিম্নোক্ত প্রতিক্রিয়াসমূহ দেখা যায়:
হ্যাগলে ওভাল

হ্যাগলে ওভাল নিউজিল্যান্ডের একটি ক্রিকেট মাঠ। ক্রাইস্টচার্চের মধ্যস্থলে অবস্থিত হ্যাগলে পার্কে এ মাঠের অবস্থান। ২০১৩ সালে সালে ক্যান্টারবারি ক্রিকেট দল মাঠটিকে আন্তর্জাতিকমানের ক্রিকেট স্টেডিয়ামে রূপান্তরের পদক্ষেপ গ্রহণ করলে বিতর্কের সৃষ্টি হয়। পরবর্তীতে পরিবেশবিষয়ক আদালত থেকে উন্নয়নের অনুমোদনের লাভ করে।
১৮৬৭ সালে সর্বপ্রথম এ মাঠে খেলা আয়োজনের রেকর্ড ধারণ করা হয়। ঐ খেলায় স্বাগতিক ক্যান্টারবারি ক্রিকেট দল ওতাগো ক্রিকেট দলের বিপক্ষে প্রতিদ্বন্দ্বিতা করেছিল। ১৯২০-এর দশক পর্যন্ত ক্যান্টারবারি মাঠটিকে অনিয়মিতভাবে ব্যবহার করতো। ডিসেম্বর, ১৯০৭ সালে প্লাঙ্কেট শিল্ডের প্রথম খেলা অনুষ্ঠিত হয় যাতে ক্যান্টারবারি অকল্যান্ড দলের মোকাবেলা করে। ১৯৭৯ সালে ক্যান্টারবারি দল এ মাঠে ফিরে আসে। দলটি ১৯৯৩/৯৪ মৌসুমের শেল কাপে নিজেদের বেশ কিছুসংখ্যক খেলায় এ মাঠে খেলে।
২৩ জানুয়ারি, ২০১৪ তারিখে প্রথমবারের মতো এ স্টেডিয়ামে একদিনের আন্তর্জাতিক খেলা অনুষ্ঠিত হয়। ঐদিন স্কটল্যান্ড ও কানাডা ক্রিকেট দল ২০১৪ সালের ক্রিকেট বিশ্বকাপ বাছাইপর্বে অংশ নিয়েছিল। এছাড়াও এ মাঠে তিনটি মহিলাদের টেস্ট ও ছয়টি মহিলাদের একদিনের আন্তর্জাতিক খেলা অনুষ্ঠিত হয়েছে।
২০১৪ সালে নিউজিল্যান্ড ক্রিকেট কর্তৃপক্ষ হ্যাগলে ওভালকে দেশের অষ্টম টেস্ট ক্রিকেট মাঠ হিসেবে ঘোষণা করে। ২০১১ সালে বিধ্বংসী ভূমিকম্পের পর ক্রাইস্টচার্চে প্রথমবারের মতো অনুষ্ঠিতব্য বক্সিং ডে টেস্টে শ্রীলঙ্কা ও নিউজিল্যান্ড দল প্রতিদ্বন্দ্বিতা করবে।
এশিয়ানেট মুভিজ

এশিয়ানেট মুভিজ হল এশিয়ানেট কমিউনিকেশনস লিমিটেড কর্তৃক নতুন ২৪ ঘণ্টার মালায়ালম টিভি চ্যানেল যেটি ২০১২ সালের ১৫ জুলাই চালু করা হয়। এটা মালায়ালম সিনেমার জন্য প্রথম স্যাটেলাইট টিভি চ্যানেল।
স্যাটেলাইট: আইএস-৬; অরবিটাল লোকেশন: ৬৬ ডিগ্রি ইস্ট; ডাউন লিঙ্ক পোল: হরিজিন্টাল; ডাউন লিঙ্ক ফ্রিকোয়েন্সি: ৪০০৬ এমএইচজেড; সিম্বল রেট: ১৪৪০০১ কেএসপিএন; ক্যারিয়ার: ডিভিবি-এস৩; মডুলেশন: ৮ পিএসকে; এফইসি: ৩/৫ …
সিট-আপ

সিট আপ () হল অ্যাবডোমিনাল বা পেটের পেশীর একটি প্রশিক্ষণ ব্যায়াম যেটি পেটের পেশীকে শক্তিশালী ও মজবুত করে।
পেটের প্রধান পেশী রেকটাস অ্যাবডোমিনিস পেশী, যাকে মেদহীন অবস্থায় জিম বা শরীরচর্চার ভাষায় সিক্স প্যাক বা সিক্স প্যাক অ্যাবস বলা হয়ে থাকে, সেটিকে মেদহীন,শক্তিশালী ও সুগঠিত আকার প্রদান করে সিটআপ| যে সকল ব্যায়ামের মাধ্যমে সিক্স প্যাক তৈরি করা হয়, তাদের মধ্যে এটি সবচেয়ে প্রধান ব্যায়াম|
দ্পাল-গ্যি-সেং-গে

দ্পাল-গ্যি-সেং-গে () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।
দ্পাল-গ্যি-সেং-গে অষ্টম শতাব্দীতে তিব্বতের ল্হো-ব্রাগ () নামক স্থানে শুদ-ফু () পরিবারগোষ্ঠীতে জন্মগ্রহণ করেন। তিনি তিব্বত সম্রাট খ্রি-স্রোং-ল্দে-ব্ত্সানের যুদ্ধমন্ত্রী ছিলেন। তিনি সম্রাটের নির্দেশে পদ্মসম্ভবকে নেপাল থেকে তিব্বত যাওয়ার আমন্ত্রণ জানান ও ক্রমে পদ্মস্মভবের নিকট শিষ্যত্ব লাভ করে তার নিকট যমান্তক ও বজ্রকীল তন্ত্র সাধনা সম্বন্ধে অধ্যয়ন করেন।
সোগ-পো-ল্হা-দ্পাল

সোগ-পো-ল্হা-দ্পাল () বা সোগ-পো-দ্পাল-গ্যি-য়ে-শেস () পদ্মসম্ভবের পঁচিশজন প্রধান শিষ্যের মধ্যে একজন প্রখ্যাত তিব্বতী বৌদ্ধ পণ্ডিত ছিলেন।
সোগ-পো-ল্হা-দ্পাল অষ্টম শতাব্দীতে তিব্বতে জন্মগ্রহণ করেন। তিনি পেশাগত ভাবে একজন কর্মকার বা কামার ছিলেন। তিনি পদ্মসম্ভব ছাড়াও র্মা-রিন-ছেন-ম্ছোগ ও জ্ঞানকুমারের শিষ্য ছিলেন। তার প্রধান শিষ্য ছিলেন গ্নুব্স-ছেন-সাংস-র্গ্যাস-য়ে-শেস।
ক্রাইস্টচার্চ

ক্রাইস্টচার্চ (,; ) নিউজিল্যান্ডের পূর্বাঞ্চলীয় দক্ষিণ দ্বীপের পূর্ব উপকূলবর্তী এলাকায় অবস্থিত বৃহত্তম নগর। অকল্যান্ডের পর জনসংখ্যার দিক দিয়ে এ শহরটি নিউজিল্যান্ডের দ্বিতীয় বৃহত্তম নগর হিসেবে পরিচিত। এছাড়াও, উর্বর কৃষি অঞ্চলে শস্যদানা উৎপাদন ও ভেড়া পালনের বাণিজ্যিক কেন্দ্র হিসেবেও এর সুনাম রয়েছে। একসময় সমৃদ্ধ কৃষি উপযোগী পরিবেশই নগরের প্রধান অর্থনৈতিক চালিকাশক্তি ছিল। বিংশ শতাব্দীর মাঝামাঝি সময়ে এলাকাটি দ্বিতীয় গুরুত্বপূর্ণ শিল্প এলাকা হিসেবে প্রতিষ্ঠা পায়। পাশাপাশি নিউজিল্যান্ডের অন্যতম গুরুত্বপূর্ণ শিল্প এলাকা এটি। উন্নত যোগাযোগ ব্যবস্থা, পানি সরবরাহ, অসীম পানিবিদ্যুৎ উৎপাদনে এ শহরের জুড়ি মেলা ভার। সাউথ আইল্যান্ডের পূর্ব উপকূলের ক্রাইস্টচার্চের অবস্থান। ৫ মার্চ, ২০১৩ তারিখের জরীপ এর জনসংখ্যা ৩৪১,৪৬৯জন। শহরের মাঝ দিয়ে অ্যাভন নদী প্রবাহিত হচ্ছে। এডওয়ার্ড গিবন ওয়াকফিল্ড ও তার নিউজিল্যান্ড কোম্পানির সর্বশেষ ও সর্বাপেক্ষা সফল ঔপনিবেশিক প্রকল্প।
প্রধান শিল্প ও কল-কারখানা হিসেবে রয়েছে - প্রচলিত ধারায় মাংস মোড়কজাতকরণ, চামড়া শিল্প, কাপড়, কার্পেট সামগ্রী, পশমের পণ্য, আসবাবপত্র এবং পরিবহন যন্ত্রাংশ, টায়ার, সাবান, গ্লাস, ময়দা উৎপাদন। সুড়ঙ্গপথে সড়ক ও রেল যোগাযোগের মাধ্যমে পোর্ট হিলকে লিটলন বন্দরের সাথে যুক্ত করতে সক্ষম হয়েছে। ১৮৭৩ সালে প্রতিষ্ঠিত ক্যান্টারবারি বিশ্ববিদ্যালয় ক্রাইস্টচার্চেই অবস্থিত। শহরের কাছেই ১৮৭৮ সালে প্রতিষ্ঠিত ক্যান্টারবারি কৃষি কলেজ (পরবর্তীতে ১৯৯০ সালে লিঙ্কন বিশ্ববিদ্যালয়) গড়ে উঠেছে।
২৭ মার্চ, ১৮৪৮ তারিখে চার্চ অব ইংল্যান্ডের সাথে জড়িত ব্রিটিশ ঔপনেবিশক সমিতি ক্যান্টারবারি সংস্থার প্রথম সভার মাধ্যমে ক্রাইস্টচার্চ নামকরণের সিদ্ধান্ত গৃহীত হয়। ইংল্যান্ডের অক্সফোর্ড অক্সফোর্ড বিশ্ববিদ্যালয়ের অধীন ক্রাইস্ট চার্চ কলেজের নাম অনুসারে ক্রাইস্ট চার্চ নগরের নামাঙ্কিত হয়। জন রবার্ট গডলে এ নামকরণের প্রস্তাব করেছিলেন চার্চ অব ইংল্যান্ডের বসতির আদলে। প্রথমদিককার কিছু লেখক এ শহরকে ক্রাইস্ট চার্চ নামে অভিহিত করলেও সংস্থার পরিচালনা পরিষদের গঠনতন্ত্রে ক্রাইস্টচার্চ উল্লেখ করা হয়। ৩১ জুলাই, ১৮৫৬ তারিখে রাজকীয় সনদের মাধ্যমে ক্রাইস্টচার্চ নগরের মর্যাদা পায় এবং প্রাতিষ্ঠানিকভাবে নিউজিল্যান্ডের প্রাচীনতম নগরের মর্যাদায় অধিষ্ঠিত হয়। ১৮৫০-৫১ সালে পাঁচটি জাহাজে চড়ে প্রকৃত অভিবাসনকারীদের অবতরণ ঘটে। ১৮৬২ সালে নগর, ১৮৬৮ সালে বোরা হিসেবে প্রতিষ্ঠা পায়। পরবর্তীতে ১৯০৩ সালে এ নগরের সম্প্রসারণ ঘটানো হয়।
ক্রাইস্টচার্চ সিটি কাউন্সিল কর্তৃক জুন, ২০১৩ সালের পরিসংখ্যান অনুযায়ী ক্রাইস্টচার্চের জনসংখ্যা ৩৬৬,০০০জন। এরফলে শহরটি নিউজিল্যান্ডের দ্বিতীয় বৃহত্তম ও সাউথ আইল্যান্ডের সর্ববৃহৎ শহরের মর্যাদা পায়।
ক্রাইস্টচার্চের শহর এলাকায় এ জনসংখ্যা ৩৭৫,৮০০ যা অকল্যান্ড এবং ওয়েলিংটনের পর তৃতীয় বৃহত্তম এলাকা।
ক্রাইস্টচার্চ সারা বিশ্বের সাত সহোদর শহরে রয়েছে। এইগুলি হল::
গ্রন্থপঞ্জী
দাপ্তরিক সংস্থা
 সংস্কৃতি ও তথ্যাবলী
পর্যটন ও মানচিত্র
তোমাকে বউ বানাবো

তোমাকে বউ বানাবো হচ্ছে ২০০৮ সালে মুক্তিপ্রাপ্ত একটি বাংলাদেশী প্রণয়-নাট্য চলচ্চিত্র। চলচ্চিত্রটি পরিচালনা করেছেন শাহাদাত হোসেন লিটন। চলচ্চিত্রটিতে অভিনয় করেছেন বাংলাদেশী সুপারস্টার শাকিব খান, শাবনূর, রাজ্জাক, রেজাউল করিম রিফাত, খলিল উল্লাহ খান, মিশা সওদাগর সহ আরও অনেকে।
"তোমাকে বউ বানাবো" চলচ্চিত্রটির সঙ্গীত পরিচালনা করেছেন শওকাত।
আমার স্বপ্ন তুমি

আমার স্বপ্ন তুমি হচ্ছে ২০০৫ সালে মুক্তিপ্রাপ্ত একটি বাংলাদেশী কৌতুকধর্মী সামাজিক নাট্য চলচ্চিত্র। চলচ্চিত্রটি পরিচালনা করেছেন হাসিবুল ইসলাম মিজান, পাশাপাশি গল্প ও চিত্রনাট্যও করেছেন তিনি এবং এসএনএন পিকচারের ব্যানারে প্রযোজনা করেছেন মাহমুদ হক শামীম। চলচ্চিত্রটিতে প্রধান চরিত্রে অভিনয় করেছেন শাকিব খান, ফেরদৌস ও শাবনূর এবং সহ-তারকা হিসেবে অভিনয় করেছেন এটিএম শামসুজ্জামান, আবুল হায়াত, শর্মিলী আহমেদ সহ আরও অনেকে। এটি ২০০৫ সালের সর্বাধিক ব্যবসাসফল চলচ্চিত্রের মধ্যে অন্যতম।
সুমন (শাকিব খান) একজন শিক্ষিত বেকার যিনি বি.এ শেষ করার পর অনন্তপুর গ্রামে থাকেন। খুশি (শাবনূর) হলো সুমনের খুব কাছের একজন বন্ধু। দীর্ঘসময় তারা একে অপরের নিকট ঘনিষ্ঠ থাকায় সুমন একসময় খুশির প্রেমে পড়ে যায়। কিন্তু খুশির একটি বদঅভ্যাস ছিল, সেটি হলো ইচ্ছায়/অনিচ্ছায় মিথ্যে বলা। এই মিথ্যে বলার অভ্যেসটাই একসময় খুশি-সুমনের ভালোবাসার জন্য কাল হয়ে দাঁড়ায়। যার জন্য উভয়কেই চরম মূল্য দিতে হয়।
নাম্বার ওয়ান শাকিব খান

নাম্বার ওয়ান শাকিব খান হল বদিউল আলম খোকন পরিচালিত একটি বাংলা সামাজিক এ্যাকশনধর্মী চলচ্চিত্র। এটি ২০১০ সালের ১১ সেপ্টেম্বর তারিখে ঈদ-উল-ফিতর এর সময়ে মুক্তি পায়।২০১২ সাল পর্যন্ত সবচেয়ে বেশি আয় করা বাংলাদেশী চলচ্চিত্র। চলচ্চিত্রটিতে শাকিব খান নাম ভূমিকায় অভিনয় করেছেন এবং ৬০% কাজ শুটিং এর কাজ ব্যাংককে করা হয়।
"নাম্বার ওয়ান শাকিব খান" হল বদিউল আলম খোকন পরিচালিত একটি বাংলা সামাজিক এ্যাকশধর্মী ছবি। ছবিতে একটি যুবক তার নিজের পায়ে দাঁড়াতে যে বিভিন্ন সংগ্রামের মুখোমুখি হয় তার​​ উপর দৃষ্টি দেওয়া হয়েছে। জনপ্রিয় চলচ্চিত্র অভিনেতা শাকিব খান নাম ভূমিকায় অভিনয় করছেন। এছাড়াও অপু বিশ্বাস, নতুন, আলীরাজ, সাদেক বাচ্চু সহ আরও অনেকে রয়েছেন।
নাম্বার ওয়ান শাকিব খান ছবির গান লিখেছেন আলী আকরাম শুভ। ২০১০ সালে ছবির প্রায় সবকটি গান জনপ্রিয়তা অর্জন করেছিল।
চলচ্চিত্রটি প্রথমদিকে ৭৫টি সিনেমা হল এবং কয়েক সপ্তাহ ধরে পর্যায়ক্রমে সারাদেশে ৩০০টি সিনেমা হল মুক্তি দেওয়া হয়। যেটি বাংলাদেশি চলচ্চিত্রের ইতিহাসে একটি অনন্য রেকর্ড। এছাড়াও ছবিটি ২০১২ সাল পর্যন্ত বাংলাদেশের চলচ্চিত্রের ইতিহাসে সর্বকালের সেরা ব্যাবসাসফল ছবি ছিল।
আই লাভ ইউ (২০১২-এর চলচ্চিত্র)

আই লাভ ইউ হল একটি রোমান্টিক ঢালিউড বাংলা চলচ্চিত্র। ছবিটি পরিচালনা এবং নির্দেশনা দিয়েছেন মুশফিকুর রহমান গুলজার। চলচ্চিত্রটিতে অভিনীত তারকারা হলেন, শাকিব খান, পূর্ণিমা, ইলিয়াস কাঞ্চন, রেসী, ওমর সানী এবং আরও অনেকে। এটি হাবিব ওয়াহিদ, হৃদয় খান, এসআই টুটুল এবং ইমন শাহ সুরারোপিত একটি সফল সাউন্ডট্র্যাক উপস্থাপনা। ২০১২ সালের ৩ ফেব্রুয়ারি তারিখে বাংলাদেশের প্রেক্ষাগৃহে ছবিটি মুক্তি পায়।
এটি মুশফিকুর রহমান গুলজার পরিচালিত ষষ্ঠ চলচ্চিত্র।
চলচ্চিত্রটির সঙ্গীত পরিচালনা করেছেন বাংলাদেশের জনপ্রিয় চার সঙ্গীত পরিচালক হাবিব ওয়াহিদ, হৃদয় খান, এস আই টুটুল এবং ইমন সাহা। গানগুলো লিখেছে, শফিক তুহিন, কবির বকুল এবং মুশফিকুর রহমান গুলজার।
"সুপার হিট" বক্স অফিসের ব্যবসার দিক থেকে। বি এইচ এফ প্রকাশিত এর ব্যবসা ওই বছরের অন্যান্য ছবির চেয়ে বেশি।
ম্যাং-বান-তিং-'দ্জিন-ব্জাং-পো

ম্যাং-বান-তিং-'দ্জিন-ব্জাং-পো () অষ্টম শতাব্দীর একজন তিব্বতী বৌদ্ধ ভিক্ষু ছিলেন, যিনি বিমলমিত্রের নিকট হতে বি-মা-স্ন্যিং-থিগ তত্ত্ব সম্বন্ধে শিক্ষালাভ করেন।
ম্যাং-বান-তিং-'দ্জিন-ব্জাং-পো তিব্বত সম্রাট খ্রি-স্রোং-ল্দে-ব্ত্সানের পুত্র খ্রি-ল্দে-স্রোং-ব্ত্সানের শিক্ষক ছিলেন। খ্রি-ল্দে-স্রোং-ব্ত্সান যখন তিব্বত সম্রাট হিসেবে অভিষিক্ত হন, তখন তার গুরু ম্যাং-বান-তিং-'দ্জিন-ব্জাং-পোকে তিনি তার সভায় মন্ত্রীত্বের দায়িত্ব এবং দ্বু-রু () নামক এক স্থানে জমি দান করেন। এই জমিতে পরবর্তীকালে তিব্বত সম্রাট খ্রি-গ্ত্সুগ-ল্দে-ব্র্ত্সানের শাসনকালে ম্যাং-বান-তিং-'দ্জিন-ব্জাং-পো ঝ্বা () নামক মন্দির স্থাপন করেন।
সম্রাট খ্রি-স্রোং-ল্দে-ব্ত্সান ম্যাং-বান-তিং-'দ্জিন-ব্জাং-পোর উপদেশে বিমলমিত্রকে তিব্বতে আমন্ত্রণ জানান। বিমলমিত্র তিব্বত পৌছলে ম্যাং-বান-তিং-'দ্জিন-ব্জাং-পো তার শিষ্যত্ব গ্রহণ করেন এবং তার নিকট হতে বি-মা-স্ন্যিং-থিগ তত্ত্ব সম্বন্ধে অধ্যয়ন করেন। যদিও তিনি বিমলমিত্রের ছাত্র ছিলেন, তবুও সম-য়ে বৌদ্ধবিহারে অনুষ্ঠিত লাসা পরিষদ নামে এক ধর্মীয় বিতর্কসভায় ভারতীয় বৌদ্ধধর্মের প্রতিভূ কমলশীলকে সমর্থন না করেন চৈনিক বৌদ্ধধর্মের প্রতিভূ হিসেবে চান গুরু হেশাং মোহেয়ানকে সমর্থন করেন। পরবর্তীকালে বিমলমিত্র চীন চলে গেলে তিনি বি-মা-স্ন্যিং-থিগ তত্ত্ব সাধনা করেন এবং এই তত্ত্ব 'ব্রোম-রিন-ছেন-'বার () এবং খু-ব্যাং-ছুব-'ওদ () নামক দুই বৌদ্ধ ভিক্ষুকে দান করেন। এই তত্ত্ব তিনি ঝ্বা মন্দিরে লুকিয়ে রাখেন, যা পরবর্তীকালে একাদশ শতাব্দীতে ল্দাং-মা-ল্হুন-র্গ্যাল নামক এক ভিক্ষু আবিষ্কার করেন।
বৌদ্ধধর্ম বিরোধী তিব্বত সম্রাট খ্রি-উ-দুম-ব্ত্সানের রাজত্বে তাকে মৃত্যুদণ্ড দেওয়া হয় বলে মনে করা হলেও অনেকের মতে তিনি পঞ্চান্ন বছর বয়সে লাসা শহরের নিকটে অবস্থিত ব্রাগ-ল্হা-ক্লু () গুহায় মৃত্যুবরণ করেন।
আলোকিত যুগ

আলোকিত যুগ হলো সপ্তদশ শতাব্দীর ইউরোপের একটি বুদ্ধিবৃত্তিক ও সাংস্কৃতিক আন্দোলন যার প্রধান উপজীব্য বিষয় ছিল ব্যক্তিস্বকীয়তা, মানব স্বাধীনতা, যুক্তিবাদের প্রতিষ্ঠা ও মানব ঐতিহ্য। এই বিপ্লবের প্রধান উদ্দেশ্য ছিল বিজ্ঞান ও সাহিত্য চর্চার মাধ্যমে মানুষের জ্ঞান বিকশিত করে প্রথাগত বিশ্বাস ও কুসংস্কারের শাসন থেকে মানুষকে মুক্ত করে সমাজকে মানবিকতার পথে পরিচালিত করা। এই আন্দোলন মানুষকে বিজ্ঞান চিন্তা, সংশয়বাদ ও বুদ্ধিবৃত্তিক দর্শনের চর্চায় উদ্বুদ্ধ করে। এই আন্দোলনের পূর্বে সমাজে সকল কর্মকাণ্ড পরিচালিত হত সমাজের ধনিক শ্রেণি ও প্রতিষ্ঠিত ধর্মের প্রদর্শিত সংস্কৃতি ও অভিপ্রায় অনুযায়ী। তবে মানব ইতিহাসের সর্বপ্রথম সংঘটিত এই দার্শনিক বিপ্লব মানুষের সমাজব্যবস্থার জন্য কিছু মূলনীতির জন্ম দেয় যেগুলো হলো কোন বিষয় সম্পর্কে উপসংহারে আসার জন্য সঠিক যুক্তি ব্যবহার করা, যুক্তিগুলো প্রত্যক্ষ প্রমাণ দিয়ে ঝালিয়ে নেওয়া এবং পুনরায় প্রমাণের আলোকে মূলনীতিগুলো পর্যালোচনা করা।
আলোকিত দার্শনিকরা সমাজের অসহিষ্ণুতা ও কুসংস্কারের বিপক্ষে ছিলেন। তৎকালীন যুগে কিছু স্বৈরশাসক আলোকিত যুগের দর্শন, শিক্ষা ও সমাজব্যবস্থার সমন্বয়ে আলোকিত শাসন ব্যবস্থা গড়ে তুলতে চেয়েছিল যার ফলশ্রুতিতে আলোকিত যুগের মূলনীতিগুলো সমাজে ও সরকার ব্যবস্থায় জোর করে চাপিয়ে দেওয়ার চেষ্টা করেছিল। বলা বাহুল্য শত প্রচেষ্টার পরেও আলোকিত দর্শন নিয়ে এ ধরনের পরীক্ষা নিরীক্ষা সফলতার মুখ দেখে নি। তবে এ ধরনের পদক্ষেপগুলো পরবর্তিতে সমাজে পরিবর্তন আনতে সহায়তা করেছে। আলোকিত যুগের চিন্তাগুলো পাশ্চাত্যের জ্ঞান-বিজ্ঞান, সভ্যতা, ঐতিহ্য, সংস্কৃতি ও রাজনীতিতে ব্যাপক প্রভাব ফেলেছে।
ল্দাং-মা-ল্হুন-র্গ্যাল

ল্দাং-মা-ল্হুন-র্গ্যাল () একাদশ শতাব্দীর একজন তিব্বতী গ্তের-স্তোন বা লুক্কায়িত প্রাচীন গ্রন্থের আবিষ্কারক ছিলেন।
ল্দাং-মা-ল্হুন-র্গ্যালের জীবন সম্বন্ধে বিশেষ কিছু জানা যায় না। তার পিতার নাম ছিল দ্বু-রু-গ্ঝোল-মা-দ্গে-ম্ছোগ ()। ল্দাং-মা-ল্হুন-র্গ্যাল তিব্বতের লাসা নগরীর উত্তর ভাগে অবস্থিত নবম শতাব্দীতে বিমলমিত্রের শিষ্য ম্যাং-বান-তিং-'দ্জিন-ব্জাং-পো দ্বারা প্রতিষ্ঠিত ঝ্বা () নামক মন্দিরের তত্ত্বাবধায়ক ছিলেন। এই মন্দিরে ম্যাং-বান-তিং-'দ্জিন-ব্জাং-পো কর্তৃক লুক্কায়িত বিমলমিত্র রচিত বি-মা-স্ন্যিং-থিগ গ্রন্থটি তিনি আবিষ্কার করেন। তিনি ল্চে-ব্ত্সুন-সেং-গে-দ্বাং-ফ্যুগ () এবং খা-রাগ-স্গোম-ছুং () নামক দুই বৌদ্ধ ভিক্ষুকে এই তত্ত্ব সম্বন্ধে শিক্ষা দান করেন।
ল্চে-ব্ত্সুন-সেং-গে-দ্বাং-ফ্যুগ

ল্চে-ব্ত্সুন-সেং-গে-দ্বাং-ফ্যুগ () দ্বাদশ শতাব্দীর একজন তিব্বতী বৌদ্ধ ছিলেন যিনি বিমলমিত্র রচিত বি-মা-স্ন্যিং-থিগ সম্বন্ধে পণ্ডিত ছিলেন।
ল্চে-ব্ত্সুন-সেং-গে-দ্বাং-ফ্যুগ একাদশ শতকের গ্তের-স্তোন ও ঝ্বা () নামক মন্দিরের তত্ত্বাবধায়ক ল্দাং-মা-ল্হুন-র্গ্যালের প্রধান শিষ্য ছিলেন। গুরুর নিকট হতে তিনি
বিমলমিত্র রচিত বি-মা-স্ন্যিং-থিগ নামক তত্ত্ব সম্বন্ধে শিক্ষালাভ করেন। এই তত্ত্ব তিনি লাং-গ্রো'ই-ছাদ-পা-ল্তাগ (), উ-য়ুগ () এবং জাল-গ্যি-ফুগ () নামক তিনটি স্থানে লুকিয়ে রাখেন। তিনি ঝাং-স্তোন-ব্ক্রা-শিস-র্দো-র্জে () নামক এক বৌদ্ধ ভিক্ষুকে এই শিক্ষাদান করেন।
ঝাং-স্তোন-ব্ক্রা-শিস-র্দো-র্জে

ঝাং-স্তোন-ব্ক্রা-শিস-র্দো-র্জে () (১০৯৭-১১৬৭) র্ন্যিং-মা ধর্মসম্প্রদায়ের বি-মা-স্ন্যিং-থিগ বিষয়ক পণ্ডিত ছিলেন।
ঝাং-স্তোন-ব্ক্রা-শিস-র্দো-র্জে ১০৯৭ খ্রিষ্টাব্দে তিব্বতের ব্লা-দো-স্নুল-ম্ত্শো-গ্লিং-দ্গু () অঞ্চলের য়ার-'ব্রোগ-দো-নাং () নামক স্থানে জন্মগ্রহণ করেন। তার পিতার নাম ছিল ঝাং-স্তোন-দ্ঙ্গো-গ্রুব () এবং মাতার নাম ছিল শু-মো-ন্যা-রে-ল্চাম ()। তিনি ল্চে-স্গোম-নাগ-পো ) নামক ভিক্ষুর নিকট সূত্র ও তন্ত্র সম্বন্ধে অধ্যয়ন করেন। ১১২১ খ্রিষ্টাব্দে তিনি ল্চে-ব্ত্সুন-সেং-গে-দ্বাং-ফ্যুগ নামক এক র্ন্যিং-মা সাধকের নিকট বি-মা-স্ন্যিং-থিগ নামক তত্ত্ব সম্বন্ধে শিক্ষাগ্রহণ করেন। তিনি র্দ্জোগ্স-পা-ছেন-পো-স্ন্যিং-থিগ-গি-লো-র্গ্যুস-ছেন-মো () নামক র্ন্যিং-মা ধর্মসম্প্রদায়ের অতিযোগ তত্ত্বের ইতিহাস সম্পর্কিত গ্রন্থ রচনা করেন। তার উল্লেখযোগ্য দুই শিষ্য ছিলেন ন্যি-মা-'বুম () নামক তার পুত্র এবং ল্চে-স্গোম-শেস-রাব-র্দো-র্জে ()।
ন্যি-মা-'বুম

ন্যি-মা-'বুম () (১১৫৮-১২১৩) র্ন্যিং-মা ধর্মসম্প্রদায়ের বি-মা-স্ন্যিং-থিগ বিষয়ক পণ্ডিত ছিলেন।
ন্যি-মা-'বুম র্ন্যিং-মা ধর্মসম্প্রদায়ের বি-মা-স্ন্যিং-থিগ বিষয়ক পণ্ডিত ঝাং-স্তোন-ব্ক্রা-শিস-র্দো-র্জের পুত্র ছিলেন। তার মাতার নাম ছিল র্গ্যাল-মো-দ্ব্যাং ()। এগারো বছর বয়স পর্যন্ত তিনি তার পিতার নিকট বি-মা-স্ন্যিং-থিগ তত্ত্ব সম্বন্ধে শিক্ষা গ্রহণ করেন এবং এই তত্ত্বের ওপর ত্শিগ-দোন-ছেন-মো () নামক একটি টিকাভাষ্য রচনা করেন। ১১৬৭ খ্রিষ্টাব্দে পিতার মৃত্যুর পর তিনি সা-স্ক্যা ধর্মসম্প্রদায়ের পঞ্চম সা-স্ক্যা-খ্রি-'দ্জিন গ্রাগ্স-পা-র্গ্যাল-ম্ত্শানের নিকট শিক্ষালাভ করেন। পরবর্তীকালে তিনি র্ঙ্গোগ-র্দো-র্জে-সেং-গে () নামক ভিক্ষুর নিকট মাল-লো-ত্সা-বা-ব্লো-গ্রোস-গ্রাগ্স-পা দ্বারা প্রচারিত চক্রসম্বর তন্ত্র এবং হেবজ্র তন্ত্রের ওপর নির্ভরশীল মার্গফল তত্ত্ব সম্বন্ধে অধ্যয়ন করেন। ত্রিশ বছর বয়সে তিনি খা-রাগ-দ্বোন-'ব্রুগ-গি-স্ক্যি-স্তোন () নামক এক ভিক্ষুর নিকট অধ্যয়ন করেন।
মে-লোং-র্দো-র্জে

মে-লোং-র্দো-র্জে () (১২৪৩-১৩০৩) র্ন্যিং-মা ধর্মসম্প্রদায়ের এক বৌদ্ধ সাধক ছিলেন, যিনি বি-মা-স্ন্যিং-থিগ তত্ত্ব সম্বন্ধে পণ্ডিত ছিলেন।
মে-লোং-র্দো-র্জে ১২৪৩ খ্রিষ্টাব্দে তিব্বতের দ্রাক উপত্যকায় জন্মগ্রহণ করেন। নয় বছর বয়সে তিনি ঝা-লুং-পা () এবং সে-লুং-পা () নামক দুই ভিক্ষুর নিকট শিক্ষার্থীর শপথ গ্রহণ করেন। ষোল বছর বয়সে তিনি অষ্টসহস্রিকা প্রজ্ঞাপারমিতা অধ্যয়ন করেন এবং মধ্য ও দক্ষিণ তিব্বতের বিভিন্ন অংশে সাধনায় লিপ্ত হন। তিনি 'খ্রুল-ঝিগ-সেং-গে-র্গ্যাব-পা নামক র্ন্যিং-মা ধর্মসম্প্রদায়ের এক সাধকের নিকট বি-মা-স্ন্যিং-থিগ নামক তত্ত্ব সম্বন্ধে শিক্ষা গ্রহণ করেন। এছাড়াও তিনি সেং-গে-রাস-পা (), 'খ্রুল-ঝিগ-দার-মা (), স্প্রুল-স্কু-র্গ্যা-ম্ত্শো () প্রভৃতি পণ্ডিতের নিকট শিক্ষালাভ করেন। বিমলমিত্র রচিত গ্রাগ্স-য়াং-দ্জোং () নামক অতিযোগ তত্ত্ব বিষয়ক গ্রন্থটিকে তিনি আবিষ্কার করেন, যা পরবর্তীকালে মে-লোং-স্ন্যিং-থিগ () নামে পরিচিত হয়। এই গ্রন্থ ঊনবিংশ শতাব্দীতে 'জাম-দ্ব্যাংস-ম্খ্যেন-ব্র্ত্সে'-দ্বাং-পো () পুনরায় আবিষ্কার করেন। মে-লোং-র্দো-র্জের সর্বাপেক্ষা উল্লেখযোগ্য শিষ্য ছিলেন রিগ-'দ্জিন-কু-মা-রা-রা-দ্জা।
মাল-লো-ত্সা-বা-ব্লো-গ্রোস-গ্রাগ্স-পা

মাল-লো-ত্সা-বা-ব্লো-গ্রোস-গ্রাগ্স-পা () একাদশ শতাব্দীর একজন বিখ্যাত তিব্বতী অনুবাদক ছিলেন।
মাল-লো-ত্সা-বা-ব্লো-গ্রোস-গ্রাগ্স-পা বজ্রপঞ্জর মহাকাল তত্ত্ব সম্বন্ধে শিক্ষা লাভ করেন বিখ্যাত তিব্বতী অনুবাদক রিন-ছেন-ব্জাং-পোর শিষ্য ব্রাগ-স্তেং-পা-য়োন-তান-ত্শুল-খ্রিম্সের নিকট হতে। তিনি ক্লোগ-স্ক্যিয়া-শেস-রাব-ব্র্ত্সেগ্স-পা () নামক এক তিব্বতী পণ্ডিত এবং ফাম-'থিং-পা () নামক এক নেওয়ারী পণ্ডিতের নিকট চক্রসম্বর তন্ত্র সম্বন্ধে অধ্যয়ন করেন। এরপর তিনি নেপাল যাত্রা করে ফাম-'থিং-পার ভ্রাতা ও নারো পার শিষ্য বোধিভদ্রের নিকট হতে এই তত্ত্ব সম্বন্ধে বিস্তারিত জ্ঞান লাভ করেন। তিনি দানশীল নামক বিখ্যাত ভারতীয় বৌদ্ধের নিকট হতে ন্যি-মা-স্বাস-পা () নামক শিক্ষালাভ করেন।
মাল-লো-ত্সা-বা-ব্লো-গ্রোস-গ্রাগ্স-পা সা-স্ক্যা ধর্মসম্প্রদায়ের প্রতিষ্ঠাতা ও প্রথম সা-স্ক্যা-খ্রি-'দ্জিন 'খোন-দ্কোন-ম্ছোগ-র্গ্যাল-পো এবং তৃতীয় সা-স্ক্যা-খ্রি-'দ্জিন সা-ছেন-কুন-দ্গা'-স্ন্যিং-পোর শিক্ষক ছিলেন। এছাড়াও তিনি গ্ন্যান-ফুল-ছুং-বা () এবং স্ম্যাল-পা-ন্যি-মা-'বার () নামক দুই ভিক্ষুকেও শিক্ষাদান করেন।
মাসিক মোহাম্মদী

মাসিক মোহাম্মদী ব্রিটিশ ভারতে মাওলানা মোহাম্মদ আকরম খাঁ কর্তৃক প্রতিষ্ঠিত মাসিক পত্রিকা। বাংলার মুসলিমদের মধ্যে স্বতন্ত্র সাহিত্য-সংস্কৃতির ধারা তৈরী, দ্বিজাতিতত্ত্বভিত্তিক মুসলিম জাতীয়তাবাদের বিকাশ, পাকিস্তানি ভাবধারার প্রসার বৃদ্ধি মোহাম্মদী পত্রিকার উদ্দেশ্য ছিল।
১৯০৩ সালে মাওলানা মোহাম্মদ আকরম খাঁ কলকাতা থেকে মোহাম্মদী প্রকাশ করেন। স্বল্পকালীন বিরতির পর ১৯২৭ সালে পুনরায় পত্রিকা প্রকাশ শুরু হয়। ১৯৪৭ সাল পর্যন্ত চলার পর দুই বছর প্রকাশনা বন্ধ ছিল। এরপর ১৯৪৯ সালের ডিসেম্বর থেকে ঢাকা থেকে পত্রিকা প্রকাশ হতে থাকে। ১৯৭০ সাল পর্যন্ত মোহাম্মদী প্রকাশিত হয়েছে।
১৯০৩ খ্রিষ্টাব্দের ১৮ আগস্ট মাসিক মোহাম্মদী পত্রিকার প্রথম সংখ্যা প্রেস থেকে মুদ্রিত হয়ে প্রকাশিত হয়। কিন্তু এই সংখ্যার পর ছাপাখানার মালিক দ্বিতীয় সংখ্যা মুদ্রণে অসম্মত হন। শেষ পর্যন্ত তখনকার ধনাঢ্য তেল ব্যবসায়ী এবং মাওলানা আকরম খাঁর পিতৃবন্ধু মাওলানা আবদুল্লাহ তার “আলতাফী প্রেসে” মাসিক মোহাম্মদী মুদ্রণের সুযোগ করে দেন। 
মোহাম্মদ আকরম খাঁ ছিলেন পত্রিকার প্রতিষ্ঠাতা সম্পাদক। এরপর মুজিবুর রহমান খাঁ ও বদরুল আনাম খাঁ সম্পাদকের দায়িত্ব পালন করেছেন। এছাড়াও আবদুল গাফফার চৌধুরী, আখতারুল আলম, আ.ন.ম গোলাম মোস্তফা, মোহাম্মদ মাহফুজউল্লাহ প্রমুখ সম্পাদনা-সহযোগী হিসেবে দায়িত্ব পালন করেছেন।
বাংলা, আসাম ও বার্মার মুসলমানদের কাছে এ পত্রিকাটি বিশেষ জনপ্রিয়তা অর্জন করে। পরবর্তী কালে দৈনিক মোহাম্মদী ও সাপ্তাহিক মোহাম্মদী পত্রিকাদ্বয় প্রকাশিত হয়। বিংশ শতাব্দীর প্রথম ভাগে ব্রিটিশ খেদাও আন্দোলনে এবং, বিশেষ করে হিন্দু আধিপত্যবাদী আচরণের মুখে, মুসলমানদের গোষ্ঠীগত স্বার্থ রক্ষায় এই পত্রিকাটি দুদর্মনীয় ভূমিকা পালন করেছিল। গ্রাম-গঞ্জের সাধারণ বঞ্চিত ও শোষিত মানুষ, বিশেষ করে পশ্চাৎপদ মুসলিম সমাজের উন্নয়নে এবং মুসলিম সাহিত্য-সংস্কৃতির বিকাশে মাসিক মোহাম্মদীর ভূমিকা ছিল সুদূরপ্রসারী।
সাপ্তাহিক ও মাসিক মোহাম্মদী মুসলমান শিক্ষিত তরুণদের সাংবাদিকতায় উদ্বুদ্ধ করতে সক্ষম হয়েছিল। এতে লেখালেখি করা মুসলিম কবি, সাহিত্যিকদের মধ্যে রয়েছেন মোহাম্মদ আকরম খাঁ, কাজী নজরুল ইসলাম, মোহাম্মদ ওয়াজেদ আলী, আবুল কালাম শামসুদ্দীন, মুজীবুর রহমান খাঁ, মঈনউদ্দিন হুসায়ন, সুফিয়া কামাল, শওকত ওসমান, তালিম হোসেন, আবদুল হাই, আবু জাফর শামসুদ্দীন, হবীবুল্লাহ্ বাহার চৌধুরী, আবদুল্লাহ আল-মুতী শরফুদ্দিন, আবদুল গনি হাজারী, আলাউদ্দিন আল আজাদ, আবু রুশদ, জসীমউদ্দীন, আশরাফ সিদ্দিকী, ফেরদৌস খান প্রমুখ।
তারকাঁটা

তারকাঁটা মুহাম্মদ মোস্তফা কামাল রাজ পরিচালিত ২০১৪ সালের বাংলাদেশী মারপিঠধর্মী অপরাধমূলক চলচ্চিত্র। আরেফিন শুভ, বিদ্যা সিনহা সাহা মীম এবং মৌসুমী এই চলচ্চিত্রে মূল ভূমিকায় অভিনয় করেন। চলচ্চিত্রটি প্রযোজনা করেন শুকলা বানিক এবং পরিবেশনা ছিল জাজ মাল্টিমিডিয়া। এটি মুহাম্মদ মোস্তফা কামাল রাজের তৃতীয় চলচ্চিত্র।
"তারকাঁটার" সঙ্গীত আরেফিন রুমি কর্তৃক প্রযোজিত এবং লেজার ভিশন থেকে প্রকাশিত হয়েছিল।
রওশন এরশাদ

রওশন এরশাদ হলেন একজন বাংলাদেশী রাজনীতিবিদ যিনি দশম ও একাদশ জাতীয় সংসদের বিরোধী দলীয় নেতার দায়িত্ব পালন করেছেন। তিনি জাতীয় পার্টির প্রধান পৃষ্ঠপোষক এবং বাংলাদেশের সাবেক রাষ্ট্রপতি ও বাংলাদেশ সেনাবাহিনীর সাবেক সেনাপ্রধান হুসেইন মুহাম্মদ এরশাদের স্ত্রী, যার সঙ্গে তিনি ১৯৫৬ সালে বিবাহবন্ধনে আবদ্ধ হন।
হুসেইন মুহাম্মদ এরশাদের রাষ্ট্রপতিত্ব কালীন সময়ে রওশন এরশাদ সমাজ কল্যাণ ও নারী-শিশুর অধিকার প্রতিষ্ঠার জন্য সচেষ্ট ছিলেন। তিনি 'বাংলাদেশ জাতীয় মহিলা সংস্থা' এর প্রধান পৃষ্ঠপোষক ছিলেন। ১৯৭৫ সালে তিনি 'সেনা পরিবার কল্যাণ সমিতি' (Armed Forces Family Welfare Association) এর প্রতিষ্ঠাতা প্রেসিডেন্ট নিযুক্ত হন।
১৯৮৫ সালের মে মাসে তিনি বন্যাকবলিত নোয়াখালী জেলার উড়ির চর ও হাতিয়া উপজেলা এলাকা পরিদর্শন করেন। একই বছর তিনি মাদকের অপব্যবহার সংক্রান্ত জাতিসংঘের বিশেষ কনভেনশনে অংশগ্রহণ করেন।
তার ব্যক্তিগত আগ্রহের মাঝে রয়েছে সাহিত্য, এশীয় সঙ্গীত, এবং শিল্পকলা। তিনি ১৯৮৪ এবং ১৯৮৫ সালে হজ্জ্ব পালন করেন।
ক্রিস বেয়ার্ড

ক্রিস বেয়ার্ড () কানাডিয়ান ব্যবসায়ী নেতা। ২০১৪ সালের এপ্রিল মাসে তিনি মজিলা কর্পোরেশনের অন্তর্বর্তীকালীন প্রধান নির্বাহী কর্মকর্তা (সিইও) হিসেবে দায়িত্ব পান। বেয়ার্ড এইচপি, সান মাইক্রোসিস্টেমের সিনিয়র প্রোডাক্ট এবং মার্কেটিং প্রধান হিসেবে কাজ করেছেন। এছাড়া ২০০৪ সাল থেকে তিনি মজিলার চিফ মার্কেটিং অফিসার (সিএমও) হিসেবে দায়িত্ব পালন করছেন। বিশেষ করে তিনি ফায়ারফক্স ব্রাউজার চালুর ব্যাপারে কাজ করেছেন। ২০১৩ সালে তিনি গ্রেলক পার্টনার্সের এক্সিকিউটিভ ইন রেসিডেন্টস হিসেবে যোগ দেন। ১৯৯৮ সালের জানুয়ারিতে তিনি ফুপিন গ্রুপ নামের একটি প্রতিষ্ঠান চালু করেন যা লিনাক্স কেয়ার নামের আরেকটি প্রতিষ্ঠান চালু হওয়ার দুই বছর পর অধিগ্রহণ করে।
ক্রিস বেয়ার্ড ইউনিভার্সিটি অব এডিনবার্গ থেকে ইন্টারন্যাশনাল বিজনেসে এমবিএ সম্পন্ন করেন। এ বিশ্ববিদ্যালয়ে তিনি জন ম্যাকফারলেন প্রাইজ ফর লিডারশিপ পুরস্কার পান। এর আগে তিনি ইউনিভার্সিটি অব ওটোয়া থেকে অর্থনীতি ও বায়োক্যামিস্ট্রি বিষয়ে পড়াশোনা করেন।
ওলন্দাজ ইস্ট ইন্ডিয়া কোম্পানি

ওলন্দাজ ইস্ট ইন্ডিয়া কোম্পানি (, "ফেরেইনিখতে ওস্ত-ইন্ডিসে কোম্পানি", "সংযুক্ত ইস্ট ইন্ডিয়া কোম্পানি"), সংক্ষেপে ভিওসি (), ছিল ১৬০২ সালে প্রতিষ্ঠিত একটি ওলন্দাজ সনদপ্রাপ্ত প্রতিষ্ঠান। এশিয়ায় একচেটিয়া ব্যবসা করার উদ্দেশ্যে তৎকালীন নেদারল্যান্ডস সরকারের স্টেটস জেনারেল ২১ বছর মেয়াদে সংস্থাটিকে অনুমতি প্রদান করে। সচরাচর এ প্রতিষ্ঠানকে বিশ্বের প্রথম বহুজাতিক সংস্থারূপে বিবেচনা করা হয়, যা স্টক সংক্রান্ত বিষয়েও বিশ্বের প্রথম প্রতিষ্ঠান। এ প্রতিষ্ঠানের যুদ্ধ-বিগ্রহ শুরু করার, সন্ধি করার, নিজস্ব অর্থব্যবস্থা গড়ে তোলার এবং নতুন উপনিবেশ স্থাপন করার ক্ষমতা ছিল। প্রায় দুইশত বছর যাবৎ গুরুত্বপূর্ণ প্রতিষ্ঠান হিসেবে কাজ চালায়। ১৮০০ সালে দেওলিয়ায় এর বিলুপ্তি ঘটে। ভিওসি’র নিয়ন্ত্রণাধীন উপনিবেশগুলো নেদারল্যান্ডস ইস্ট ইন্ডিজ নামে পরিচিতি পায় যা পরবর্তীকালে স্বাধীন ইন্দোনেশিয়ার অভ্যুদয় ঘটে।
ভিওসি’র অর্থায়ণে নির্মিত জাহাজগুলোর মাধ্যমে অস্ট্রেলিয়ায় প্রারম্ভিক অভিযান পরিচালিত হয়েছিল। ইউরোপীয়দের প্রথম বসতি স্থাপন ১৬২৯ সালে ভিওসি’র অর্থায়ণে নির্মিত বাটাভিয়া জাহাজের মাধ্যমে ঘটে। জাহাজ পরিচালনায় নিযুক্ত অনেক নাবিক বিদ্রোহ করলে তাদেরকে প্রাণদণ্ডে দণ্ডিত করা হয়। ওটার লুজ নামীয় এক সৈনিক ও জ্যঁ পেলগ্রুম দ্যঁ বাই নামীয় এক কেবিন বয় ওইতিকারা গালি এলাকায় অবস্থিত মারচিজন নদীমুখ পর্যন্ত জীবিত ছিলেন। পরবর্তীতে তাদের আর দেখা যায়নি।
দধীচি

দধীচি ছিলেন প্রাচীন ভারতের একজন ঋষি। বিভিন্ন সময় দধীচিকে উদ্ধৃত করে নানা গল্প, উপন্যাস, কবিতা রচনা করা হয়েছে।
দধীচি বা দধ্যাংশ নামটি সংস্কৃতের দধ্য(দৈ) ও অংশ(ভাগ) শব্দ মিলিত হয়ে সৃষ্টি হয়েছে। এর অৰ্থ হল ‘যার দেহ দধ্য(দৈ) থেকে শক্তি আহরণ করেছে’। ঋষি দধীচির নাম দধ্যাঙ্গ বা দধ্যাংশ শব্দ থেকে এসেছে বলে বিখ্যাত সংস্কৃত পণ্ডিত পাণিনি তার অষ্টাধ্যায়ী গ্ৰন্থে উল্লেখ করেছেন।
ঋষি দধীচি শিবভক্ত হিসেবে প্ৰখ্যাত। সতী বিচ্ছেদের পর শিব কিছুদিন অরণ্যতে বাস করেছিলেন । ঋষি হিসেবে শিবের বনে আবিৰ্ভাব হবার দিনকে বাৰ্ষিক মহাশিবরাত্রি হিসেবে উদ্‌যাপন করা হয়। বনে থাকা কালীন দধীচি ও অন্য ঋষিগণ মহাদেবের আরাধনা করার কথা পুরাণে পাওয়া যায়।
ভাগবত পুরাণ অনুসারে ঋষি দধীচি ‘অথৰ্বন মুনি’ ও তার পত্নী ‘চিত্তি’র পুত্ৰ। ঋষি অথৰ্বনকে হিন্দু ধৰ্মশাস্ত্ৰ চতুর্বেদের অন্যতম অথর্ববেদ এর রচয়িতা । তার পত্নী চিত্তি ঋষি ‘কৰ্দম’র কন্যা ছিলেন। ঋষি দধীচির পত্নীর নাম স্বৰ্চা ও পুত্ৰ পিপ্পলাদ। ঋষি পিপ্পালাড়া প্ৰশ্ন উপনিষদের রচয়িতা । দধীচি মুনি নৈমিষারণ্যের মিশ্ৰিখে আশ্ৰম প্ৰতিষ্ঠা করেছিলেন । বৰ্তমান এটি উত্তরপ্ৰদেশ এর লক্ষ্ণৌতে অবস্থিত। বৰ্তমান রাজস্থান এ বসবাস করা দধীচ ব্ৰাহ্মণ সম্প্ৰদায়ের লোকেরা ঋষি দধীচির বংশধর ।
ঋগ্বেদ ১.১১৯.৯ জানাচ্ছে : যে অশ্বিদ্বির স্তব করেছিল মধু সন্ধানী মক্ষিকারা , উশিজপুত্র যাদেরকে সোম হব্য দিয়েছিল । দধীচির মনকে যারা লুব্ধ ক'রেছিল তাঁকে তাদের অশ্বিমস্তক দিয়ে যাতে তিনি তাদেরকে মধুবিদ্যা শিখিয়েছিলেন ।
পৌরাণিক কাহিনীতে অসুরদের রাজা বৃত্ৰাসুর স্বর্গের দেবতাদের রাজা ইন্দ্রের কাছ থেকে তার স্বর্গরাজ্য কেড়ে নেয়।ভগবান বিষ্ণুর কাছে ইন্দ্র জানতে পারেন যে স্বর্গরাজ্য ফিরে পেতে হলে সাধারণ কোনো অস্ত্র দিয়ে নয় দধীচি মুনির হাড় দিয়ে বানানো অস্ত্র দিয়েই বৃত্ৰাসুরকে হত্যা করতে হবে। এ কথা শুনে দধীচি মুনি আত্মত্যাগ করতে রাজি হলেন। দধীচি দেহত্যাগ করলে তার দেহের হাড় দিয়ে বৃত্ৰাসুরকে মারার জন্য অস্ত্র তৈরি করা হল। যার নামকরণ করা হল "বজ্র"। দেবরাজ ইন্দ্র এই "বজ্র" দিয়ে বৃত্ৰাসুরকে হত্যা করতে সক্ষম হন এবং স্বর্গরাজ্য ফিরে পান। প্রাচীন ভারতে লোকমুখে এই কাহিনী প্রচলিত ছিল। 
প্ৰজাপতি দক্ষের আয়োজিত যজ্ঞে মহাদেবকে আমন্ত্ৰণ না জানানোর জন্য ঋষি দধীচি প্ৰথম ব্যক্তি হিসেবে সেই যজ্ঞ ত্যাগ করেন । ‘নারায়ণ কবচ’ মন্ত্ৰের রচনা ঋষি দধীচি করেছিলেন। দেবী হিঙ্গলাজের আরাধনার মন্ত্ৰসমূহ দধীচি মুনি রচনা করেছিলেন । পুরাণ বৰ্ণিত আখ্যান অনুসারে পরশুরাম একসময় সকল ক্ষত্ৰিয় নিধন করছিলেন। সেই সময় ঋষি দধীচি কিছু ক্ষত্ৰিয় সন্তানকে হিঙ্গলাজ দেবীর মন্দিরে লুকিয়ে রেখেছিলেন ও দেবীর আরাধনা করে তাদের রক্ষা করেছিলেন।
এ্যালেক্স ব্ল্যাকওয়েল

আলেকজান্দ্রা জয় ব্ল্যাকওয়েল (জন্মঃ ৩১ আগস্ট ১৯৮৩) হলেন একজন অস্ট্রেলীয় জাতীয় নারী ক্রিকেটার যিনি একজন বিশেষজ্ঞ ব্যাটসম্যান হিসেবে নিউ সাউথ ওয়েলস ও অস্ট্রেলিয়ার দলে খেলে থাকেন। এছাড়াও তার অভিন্ন যমজ বোন কেট অস্ট্রেলিয়া দলের হয়ে খেলে থাকেন।
ব্ল্যাকওয়েল ওয়াগায় জন্মগ্রহণ, কিন্তু ইয়েন্দার গ্রিফিথ, নিউ সাউথ ওয়েলস এর বাইরে একটি ছোট গ্রামীণ শহরে বেড়ে ওঠেন। তিনি এবং তার অভিন্ন যমজ বোন কেট বোর্ডিং এর স্কুলের ছাত্রী হিসাবে সিডনি উত্তর তীরবর্তী বার্কার কলেজ পড়াশোনা করেন।
২০০০ সালের মার্চে ব্ল্যাকওয়েল অনূর্ধ্ব-১৭ আন্তঃরাজ্য প্রতিযোগিতার জন্য নিউ সাউথ ওয়েলস দলের হয়ে খেলার সুযোগ হয়। যাতে প্রথম ম্যাচ তিনি মাত্র ৭ রান খরচ করে ৩ উইকেট লাভ করেন এবং ভিক্টোরিয়া ব্লু হয়ে দশ উইকেটে জয়ে জন্য তার ব্যাট করার প্রয়োজন ছিল না। ওয়েস্টার্ন অস্ট্রেলিয়ার বিরুদ্ধে ষষ্ঠ ম্যাচে এসে তিনি অপরাজিত ৫৭ রান করেন যা টুর্নামেন্টের সর্বোচ্চ রান-সংগ্রহকারী রান ছিল। নিউ সাউথ ওয়েলস প্রতিযোগিতার তাদের আট ম্যাচের সবকটিতে জয় লাভ করে এবং ব্ল্যাকওয়েল ব্যাট হাতে ৩৭.২৫ গড়ে ১৪৯ রান ও বল হাতে ও বল হাতে ১৭.০০ গড়ে ৭ উইকেট লাভ করেন।
এলিসি পেরি

এলিসি আলেকজান্দ্রা পেরি (জন্মঃ ৩ নভেম্বর ১৯৯০) হলেন একজন অস্ট্রেলিয়ান ক্রীড়াবিদ যিনি মাত্র ১৬ বছর বয়সে অস্ট্রেলিয়ান ক্রিকেট এবং ফুটবল (সকার) উভয়ের দলের হয়ে আত্মপ্রকাশ করেন। তিনি ২০০৭ সালের জুলাই মাসে আন্তর্জাতিক ক্রিকেটে অভিষেক ঘটান এবং এক মাস পরে তিনি অস্ট্রেলিয়ার ফুটবল দলের টুপি পরেন। পেরি অস্ট্রেলিয়ার ক্রিকেটে প্রতিনিধিত্ব করা পুরুষ বা মহিলাদের ভিতরে সর্বকনিষ্ঠ ব্যক্তি হন এবং প্রথম অস্ট্রেলিয়ান মহিলা ক্রিকেট ও ফুটবল এসোসিয়েশন বিশ্বকাপে উভয় পর্যায়ে খেলা ক্রীড়াবিদ।.
পেরি ওয়াহরঙ্গায় জন্মগ্রহণ করেন। তিনি সিডনিতে "বিক্রফট প্রাইমারি স্কুলে" তার প্রাথমিক শিক্ষা জীবন সমাপ্ত করেন। তিনি ক্রীড়া ক্যাপ্টেন, অ্যাথলেটিক্স ক্যাপ্টেন এবং ক্রিকেট ক্যাপ্টেন খেতাব নিয়ে ২০০৮ সালে ১২ বছর বয়সে "পায়াম্বল লেডিজ কলেজ" উপস্থিত হয়েছিলেন। তিনি বর্তমানে সিডনি বিশ্ববিদ্যালয় এর অর্থনীতি ও সামাজিক বিজ্ঞান বিভাগে অধ্যয়নরত আছেন।
২০১৩ সালে পেরি, বিশ্বের ৩৬ তম সবচেয়ে বাজারজাত ক্রিড়াবিদ এবং সবচেয়ে বাজারজাত অস্ট্রেলীয় ক্রীড়াবিদ হিসেবে "স্পোর্টস প্রো" পত্রিকায় নিজের নাম দখল করেন। তিনি জকি আন্ডারওয়্যার এর একটি বাণিজ্যিক প্রচারে হাজির হন।
এডওয়ার্ড লিওনার্ড গিঞ্জটন

এডওয়ার্ড লিওনার্ড গিঞ্জটন একজন ইউক্রেনীয়-মার্কিন পদার্থবিজ্ঞানী।
গিঞ্জটন ইউনিভার্সিটি অব ক্যালিফোর্নিয়া, বার্কলে থেকে তড়িৎ প্রকৌশলে ১৯৩৬ সালে ব্যাচেলর অব সায়েন্স এবং ১৯৩৭ সালে মাস্টার অব সায়েন্স ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে ১৯৪১ সালে তড়িৎ প্রকৌশলে পিএইচডি ডিগ্রি অর্জন করেন।
স্ট্যানফোর্ডে শিক্ষার্থী থাকাকালীন সময়ে উইলিয়াম ওয়েবস্টার হ্যান্সেন এবং রাসেল হ্যারিসন ভ্যারিয়ান ও সিগার্ড ফার্গাস ভ্যারিয়ান এর সাথে কাজ করেন। ১৯৪১ সালে তিনি স্পেরি জাইরোস্কোপ কোম্পানির ভ্যারিয়ান-হ্যান্সেন গ্রুপ এর সদস্য হন। তিনি ১৯৪৫ সালে স্ট্যানফোর্ড বিশ্ববিদ্যালয় এর পদার্থবিজ্ঞানের সহকারী অধ্যাপক নিযুক্ত হন এবং ১৯৬১ সাল পর্যন্ত সেখানে শিক্ষকতা করেন। ১৯৪৯ সালে তিনি মার্ভিন চোডোরো এর সাথে স্ট্যানফোর্ড বিশ্ববিদ্যালয় এ ১ বিলিয়ন ইলেক্ট্রন ভোল্ট ২২০ অ্যাক্সিলারেটর ডেভেলপ করেন। এরপর তিনি মাইক্রোওয়েভ ল্যাবরেটরী এর পরিচালক হন যেটি পরে গিঞ্জটন ল্যাবরেটরী নামকরণ করা হয়। তিনি ভ্যারিয়ান অ্যাসোসিয়েটস এর প্রথম বোর্ড সদস্যদের একজন ছিলেন। রাসেল হ্যারিসন ভ্যারিয়ান ও সিগার্ড ফার্গাস ভ্যারিয়ান এর মৃত্যুর পর তিনি ভ্যারিয়ান অ্যাসোসিয়েটস এর প্রধান নির্বাহী কর্মকর্তা এবং চেয়ারম্যান হন। তিনি ১৯৬৯ সালেআইইই মেডেল অব অনার লাভ করেন।
জুলি হান্টার

জুলি লরেন হান্টার (জন্মঃ ১৫ মার্চ ১৯৮৪) হলেন একজন মহিলা ক্রিকেটার যিনি ভিক্টোরিয়া ও অস্ট্রেলিয়া দলের হয়ে খেলে থাকেন। তিনি একটি ডান হাতি পেস বোলার এবং ডানহাতি ব্যাটসম্যান হিসেবে ভূমিকা রাখছেন। ২০০২-০৩ সালে অস্ট্রেলিয়ান অনূর্ধ্ব-১৯ দলের হয়ে খেলার পরে হান্টার মহিলা জাতীয় ক্রিকেট লীগ (ডব্লিউএনসিএল) নিম্নলিখিত মরসুমে ভিক্টোরিয়ার হয়ে ঊর্ধ্বতন পর্যায়ে আত্মপ্রকাশ করেন। তবে তিনি তার প্রথম পর্বে অনেকটা দায়িত্ববান ও বিশ্বস্ত ছিল না।
হান্টারকে মাত্র ১৫ বছর বয়সে ২০০০ সালের মার্চে অনূর্ধ্ব-১৭ আন্তঃরাজ্য প্রতিযোগিতায় ভিক্টোরিয়া ব্লু দলের হয়ে প্রতিযোগিতা করার জন্য তাকে নির্বাচন করা হয়েছিল। ভিক্টোরিয়া ব্লু সব ম্যাচে জয়লাভ করে কিন্তু চূড়ান্ত খেলায় পৌঁছানোর জন্য তাদের সাত কোয়ালিফাইং ম্যাচের একটি শুধুমাত্র নিউ সাউথ ওয়েলস এর বিরুদ্ধে পরাজয় বরণ করতে হয়েছিল। হান্টার, অস্ট্রেলিয়ান ক্যাপিটাল টেরিটরি বিরুদ্ধে ৪৪ রানে অপরাজিত একটি শ্রেষ্ঠ ইনিংসের মাধ্যমে ২২.৮৩ গড়ে মোট ১৩৭ রান করেন এবং বোলিংয়ে ৬.১৬ ইকোনমিতে ১২ উইকেট নেন। তিনি কুইন্সল্যান্ড বিরুদ্ধে ৭ রানে ৩ উইকেট এবং তাসমানিয়া বিরুদ্ধে ৮ রানে ৩ উইকেট দখল করেন। ফাইনাল খেলায় তিনি ৪ ওভার বল করে ১২ রানে ২ উইকেট নেন যাতে করে নিউ সাউথ ওয়েলস ১৩৩/৮ করতে সামর্থ্য হন এবং তারপর তিনি ৩৪ রান করেন যাতে ভিক্টোরিয়া ব্লু ৩২ রানে হারে।